text:
मत्ती 17 Awadhi Bible: Easy-to-Read Version (ERV-AWA)
तीन ठु चेलन क मूसा अउर एलिय्याह क संग ईसू क दरसन
17 छः दिना पाछे ईसू, पतरस, याकूब अउर ओकर भाई यूहन्ना क संग लइके अकेल्ले मँ उँचके पहाड़े प गवा। 2 हुवाँ ओनके समन्वा ओकर रूप बदल गवा। ओकर मुँहना सूरज क नाई चमचमाइ लाग अउर ओढ़ना अइसे दमकइ लागेन जइसे रोसनी। 3 फिन एकाएक ओनके समन्वा मूसा अउर एलिय्याह परगट गएन अउर ईसू स बतियाइ लागेन।
4 इ लखिके पतरस ईसू स बोला, “पर्भू नीक बाटइ कि हम हियाँ अही। अगर तू चाहा तउ मइँ हियाँ तीन तम्बू बनाइ देई एक ठू तोहरे बरे, एक मूसा बरे अउर एक एलिय्याह क।”
5 पतरस अबहिं बात करत रहा कि चमचमात बादर आइके ओका ढाकि लिहेस अउर बदरे स अकासबाणी भइ, “इ मोर पिआरा पूत अहइ। जैसे मइँ खूब खुस हउँ। एकर सुना!”
6 जब चेलन इ सुनेन तउ उ सबइ ऍतना ससाइ गएन कि धरती प मुँहना उलटि के गिरि गएन। 7 तबहिं ईसू ओनके लगे गवा अउर ओनका छुअत भवा बोला, “डेराअ जिन, खड़ा ह्वा।” 8 जब उ पचे आँखी क ऊपर करेन तउ हुआँ कहूँ अउर का नाहीं बरन ईसू क पाएन।
9 जब उ सबइ पहाड़े स उतरत रहेन तउ ईसू ओनका हुकुम दिहेस, “जउन कछू तू देख्या ह, तब ताईं कउनो क जिन बतावा जब ताईं मनई क पूत क मरा भवा मँ स फिन जी न जाइ।”
10 फिन ओकर चेलन ओसे पूछेन, “धरम सास्तिरियन फिन काहे कहत हीं कि एलिय्याह क पहिले तू आउब तय अहइ?”
11 जवाब देत भवा ईसू ओनसे कहेस, “एलिय्याह आवत अहइ, उ हर चीज क तरकीबे स ठीक कइ देइ। 12 मुला मइँ तोहसे कहत हउँ कि एलिय्याह जउन अब तलक आइ चुका अहइ। मुला मनइयन ओका पहिचानेन नाहीं। अउर ओकरे संग जइसा चाहेन वइसा किहेन। ओनके जरिए मनई क पूत क भी वइसे ही सतावइ जाइवाला अहइ।” 13 तबहिं ओकर चेलन समुझ पाएन कि उ ओनसे बपतिस्मा क देवइया यूहन्ना क बारे मँ कहे रहा।
बेरमिया लरिका क चंगा कीन्ह जाब
14 जब ईसू भीड़ मँ वापस आइ गवा तउ एक मनई ओकरे पास आवा। अउर ओका दंडवत कइके 15 बोला, “हे पर्भू, मोरे बेटवा प दाया करा। ओका मिर्गी आवत ह। उ बहोत तड़फड़ात ह। उ आगी या पानी मँ अक्सर गिरि पड़त ह। 16 मइँ ओका तोहरे चेलन क लगे लइ आवा, मुला उ सबइ ओका चंगा नाहीं कइ पाएन।”
17 जवाबे मँ ईसू कहेस, “अरे भटका भवा अबिसवासी मनइयन! मइँ केतॅना समइ तोहरे संग अउर रहब? केतॅना समइ मइँ अइसे ही तोहार सहब जात रहब? ओका हियाँ मोरे लगे लिआवा।” 18 फिन ईसू दुस्ट आतिमा क हुकुम दिहेस अउर उ ओहमा स बाहेर निकर आइ अउ उ लरिका फउरन नीक होई गवा।
19 फिन ओकर चेलन अकेल्ले मँ ईसू क लगे जाइ क पूछेन, “हम इ दुस्ट आतिमा क काहे नाहीं निकार पाए?”
20 ईसू ओनका बताएस, “काहेकि तोहमाँ बिसवास क कमी अहइ। मइँ तोहसे सच कहत हउँ, जदि तोहमाँ सरसों क बिया जेतॅना बिसवास अहइ तउ तू इ पर्वत स कहि सकत ह, ‘हियाँ स हटि के हुवाँ चल जा’ अउर उ चला जाई। तोहरे बरे असंभव कछू भी नाहीं होई।” 21 अइसी दुस्ट आतिमा सिरिफ पराथना अउ उपवास करइ स निकरत ह।
ईसू क आपन मउत क बारे मँ बताउब
22 जब ईसू क चेलन आएन अउर गलील मँ ओकरे साथ मिलेन तउ ईसू ओनसे कहेस, “मनई क पूत, मनइयन क जरिये पकड़वाइ जाइवाला अहइ, 23 अउर उ ओका मार डइहीं। मुला तीसरे दिना उ फिन जी जाई।” ऍह प ईसू क चेलन बहोत बिआकुल होइ गएन।
चुंगी क भुगतान
24 जब ईसू अउर ओकर चेलन कफरनहूम मँ आएन तउ मन्दिर क दुइ दरम क चुंगी उगहिया वालेन पतरस क लगे आएन अउर बोलेन, “का तोहार गुरु दुइ दरम क मन्दिर क चुंगी नाहीं देत?”
25 पतरस जबाव दिहस, “हाँ, उ देत ह।”
अउर उ घरवा मँ आवा जहाँ ईसू रहा। पतरस क बोलइ स पहिले ईसू बोल उठा, “समौन, तोहार का बिचार अहइ? धरती क राजा केहसे चुंगी लेत हीं? खुद अपने बचवन स, या दूसर क बचवन स?”
26 पतरस जबाव दिहस, “बाहिर क मनइयन स।”
तबहिं ईसू ओसे कहेस, “यानी ओकरे आपन बचवन क छूट मिलत ह। 27 मुला हम पचे ओन मनइयन क कोहाय न देइ। एह बरे झिलिया प जा अउर आपन कटिया फेंक द्या अउर फिन जउन मछरी धरे मँ आइ जाइ ओकर मुँहना खोल द्या। तोहका चारि दरम क सिक्का मिली। ओका लइके मोरे अउ आपन बरे ओनका दइ दिहा।”


c: text/html

text:
रोमियन 9 Awadhi Bible: Easy-to-Read Version (ERV-AWA)
परमेस्सर अउर यहूदियन
9 मसीह मँ मइँ सही कहत हउँ। मइँ झूठ नाही कहित अउर मोर चेतना जउन पवित्तर आतिमा क जरिये प्रकासित बा, मोरे साथ मोरे साच्छी देत ह 2 कि मोका गहिर दुःख बा अउर मोरे मने मँ मइँ पीड़ा बा। 3 कास मइँ चाहि सक्ति कि आपन भाइ-बन्धुवन अउर दुनियाबी सम्बन्धन क बरे मइँ मसीह क साप अपने ऊप्पर लइ लेइत अउर ओसे अलग होइ जाइत। 4 जउन इस्राएली बाटेन अउर जेनका परमेस्सर संपालित संतान होइ क अधिकार बा, जउन परमेस्सर क महिमा क दरसन कइ चुका बाटेन, जउन परमेस्सर क करार क भागीदारे अहइँ। जेनका मूसा क व्यवस्था, सच्ची आराधना अउर बचन प्रदान कीन्ह गवा बा। 5 पूर्वजन उहीं स सम्बन्ध रखत ह अउर मनई सरीर क दिस्टी स मसीह उहीं मँ पइदा भवा जउन सबक परमेस्सर अहइ अउर हमेसा धन्य बा। आमीन!
6 अइसेन नाहीं बा कि परमेस्सर आपन बचन पूरा नाहीं किहे बा काहेकि जउन इस्राएल क बंसज बाटेन उ सभन इस्राएली नाहीं अहइँ। 7 अउर न तउ इब्राहीम क बंसज होइ क कारण उ सब सच्चाइ-मुच्चइ इब्राहीम क संतान अहइँ। बल्कि (जइसेन परमेस्सर कहेस) “तोहार बंसज इसहाक क द्वारा आपन परम्परा बढ़ावइँ।” 8 मतलब इ नाहीं अहइ कि प्राकृतिक तउर पे सरीर स पैदा होइवाला बच्चा परमेस्सर क बंसज अहइ, बल्कि परमेस्सर क बचन स प्रेरित होइवाले ओनकर बंसज माना जात हीं। 9 बचन एह तरह कहा गवा रहा: “निस्चित समइ पे मइँ लउटब अउर सारा पुत्रवती होई।”
10 ऍतनइ नाहीं जब रिबका भी एक मनई, हमार पहिले क पिता इसहाक स गर्भवती भइ 11-12 त बेटवन क पैदा होइ स पहिले अउर ओकरे कछू भला बुरा करइ स पहिले कहा गवा रहा जेहसे परमेस्सर क उ प्रयोजन सिद्ध होइ जउन चुनाव स सिद्ध होइ। अउर जउन मनईक क करमन पे नाहीं टिका बल्कि उ परमेस्सर पे टिका बा जउन बोलावइवाला अहइ। रिबका स कहा गवा बा, “बड़का बेटवा छोटे बेटवा क सेवा करी।” 13 पवित्तर सास्तर कहत ह, “मइँ याकूब क चुनउँ अउर एसाव क नकार दिहेउँ।”
14 तउ फिन हम का कही? का परमेस्सर अन्यायी बा? 15 निस्चय ही नाहीं। काहेकि परमेस्सर मूसा स कहे रहा, “मइँ जउन कउनो पे उ दया करइ क सोचब, दया देखाउब। अउ जउन कउनो पे उ अनुग्रह करइ चाहब, अनुग्रह करब।” 16 इही बरे न तउ कउनउ क इच्छा अउर प्रयास बल्कि दयालु परमेस्सर पे निर्भर करत ह। 17 काहेकि सास्तर मँ परमेस्सर तउ फिरौन स कहे रहा: “मइँ तोहका इही बरे खड़ा किहे रहेउँ कि मइँ आपन सक्ति तोहमाँ देखाइ सकी। अउर मोर नाउँ समूची धरती पे घोसित कीन्ह जाइ।”
18 तउ परमेस्सर जेहका चाहत ह दया करत ह अउ जेका चाहत ह कठोर बनाइ देत ह।
19 तउ फिन तू सायद मोसे कह्या, “अगर हमरे करमन क नियन्त्रण करइवाला परमेस्सर बा त फिन उ ओहमाँ हमार दोस काहे समझत ह?” आखिरकार ओकरी इच्छा क विरोध कउन कइ सकत ह? 20 अरे मनई तू कउन होत अहा जे परमेस्सर क उलटि के उत्तर देइ? का कउनउ रचना अपने रचइवालन स पूछ सकत ह कि “तू मोका अइसेन काहे बनाया?” 21 का कीहीउ कोहार क मिट्टी पे इ अधिकार नाहीं बा कि उ कीहीऊँ एक लँऊदा स एक भाँड़ बिसेस प्रयोजन बरे अउ दूसर हीन प्रयोजन बरे बनावइ?
22 परन्तु एहमाँ का बा अगर परमेस्सर त आपन किरोध देखॉवइ अउर आपन सक्ति जतावइ क बरे ओन्हन भाँडन क जउन किरोध क पात्र रहेन अउर जेकरे बिनास होइ क रहा, बड़ा धीरज क साथे सही, 23 उ ओनकइ सहेस ताकि उ भाँडन क लाभ बरे जउन दया क पात्र रहेन अउर जे उ आपन महिमा पावइ बरे बनाए रहा, ओह पे आपन महिमा परगट कइ सकइ। 24 मतलब हम जेका उ न केवल यहूदियन मँ स बोलाएस बल्कि गैर यहूदीयन मँ स भी 25 जइसेन कि होसे क किताबे मँ लिखा बा:
“जउन लोग मोर लोग नाहीं रहे
ओन्हे मइँ आपन कहबइ।
अउर उ स्त्री जउन पिआरी नाहीं कही गइ
मइँ ओका प्रिया कहबइ।”
26 अउर
“इ उहइ घटी जउने स्थान पे ओनसे कहा गवा रहा,
‘तू पचे मोर परजा नाहीं अहा।’
उहइ उ जिन्दा परमेस्सर क सन्तान कहवइहीं।”
27 अउर यसायाह इस्राएल क बारे मँ पुकार क कहत ह।
“यद्यपि इस्राएल क सन्तान
समुद्र क बालू क कणन क समान असंख्या अहइँ
तऊँ ओहमाँ स केवल थोड़ क ही बच पइहीं।
28 काहेकि पर्भू पृथ्वी पे आपन निआव क पूरी तरह स अउ जल्दी ही पूरा करी।”
29 अउ जइसेन कि यसायाह त भविस्सबाणी किहे रहा:
“अगर सर्वसक्तिमान पर्भू
हमरे बरे बंसज न छोड़तेन
त हम सदोम जइसे
अउर अमोरा जइसे ही होइ जाइत।”
30 त फिन हम का कही? हम इ नतीजा पे पहुँच अही कि गौर यहूदियन क लोग जउन धार्मिकता क खोज मँ नाहीं रहेन, उ धार्मिकता क पाइ गएन। उ पचे जउन बिसवास क कारण ही धार्मिक ठहरावा गएन। 31 परन्तु इस्राएल क लोग तउ जउन जइसेन व्यवस्था पे चलइ चाहत रहेन जउन ओनका धार्मिक ठहरावत ओकरे अनुसार नाहीं जी सकेन। 32 काहे नाहीं? काहेकि उ पचे एकर पालन बिसवास स नाहीं, बल्कि अपने करमन स धर्मी बना चाहत रहेन, उ सबइ ओह चट्टान पे ठोकर खाइ गएन, जउन ठोकर दियावत रही। 33 जइसेन कि पवित्तर सास्तर कहत ह:
“देखा, मइँ सिय्योन मँ एक पत्थर रखत हउँ जउन ठोकर दियावत ह
अउर एक चट्टान जउन पाप करावत ह।
परन्तु उ जउन ओहमाँ बिसवास करत ह,
ओका कभउँ निरास न होइ क होई।”

robotstxt: allowed

filter: keep


text:
जिला फैजाबाद, ब्लाक मया, काजीपुर गाडर पूर्व माध्यमिक विद्यालय अउर प्राथमिक विद्यालय। यहि स्कूल के तरफ जवन कच्चा रास्ता बाय वहपै बारिस के वजह से चहटा होय जा थै। लगभग पैंतिस साल से ई स्कूल चलत बाय लकिन अबहीं तक खड़न्जा नाय बना।
हिंआ कै गेदहरै पुष्पा, रंजीत, रोहित बताइन कि जब पानी बरस जाथै तौ हमरे सब वही चहटा मा हलिके आई थी तौ पानी मा गिर जाई थी। ड्रेस अउर बैग सब भीग जा थै। कहियौ-कहियौ हमरे सबकै पूरे दिन कै पढ़ाई खराब होय जा थै। काहे कि वापिस घरे जाय का परा थै।
प्राथमिक विद्यालय कै हेडमास्टर गीता वर्मा अउर पूर्व माध्यमिक विद्यालय कै हेडमास्टर रामजानकी वर्मा बताइन कि हमरे हिंआ रास्ता का लइके बहुतै दिक्कत बाय। हम सब आपन साधन सड़क पै खड़ा कै दी थी। यहि कीचा से हलिके आवै जाय का परा थै कइयौ बार प्रधान से खड़न्जा लगुवावै ताई कहि जाय चुका बाय तबौ दुई साल भै खाली माटी पटाय दिहे अहैं। वनुवावै कै नावे निषान नाय बाय।
प्रधान सुरजी देवी बताइन कि हम मनरेगा के माध्यम से माटी डरवाय देहे हई लकिन खड़न्जा कै लम्बाई लगभग ढाई तीन किलोमीटर बाय। ई हमरे कोटा से नाय, विधायक के कोटा से खड़न्जा या सड़क बने।
जिला फैजाबाद, ब्लाक मया, काजीपुर गाडर पूर्व माध्यमिक विद्यालय अउर प्राथमिक विद्यालय। यहि स्कूल के तरफ जवन कच्चा रास्ता बाय वहपै बारिस के वजह से चहटा होय जा थै। लगभग पैंतिस साल से ई स्कूल चलत बाय लकिन अबहीं तक खड़न्जा नाय बना।


text:
बाबू तुम क्रिसना धाम गयेउ
बाबू तुम यादि बहुतु आयेउ
बाबू तुम यादि बहुतु आयेउ .
अम्मा जब मांदी बहुतु भईं
औ खटिया परिहाँ रहइं परी
तुम्हरी तस्बीर निहारत कै
आँखी कोरन लौ रहइं भरी
बाबू तुम यादि बहुतु आयेउ
अम्मउ कै छीछाल्यादरि हइ
सोंचती हइं कौने घर जाई
भइयन बँटवारा करि डारिनि
उइ कहती हैं की मरि जाई
बाबू तुम यादि बहुतु आयेउ
अपनी बिटियन का चच्चू जब
छाती तेरे चपटाइ लिहिनि
मूड़े परि धरिकै हाथु अपन
मुँह हमरे तइं बिचकाय दिहिनि
बाबू तुम यादि बहुतु आयेउ
जौ सासू लगीं गरियावइ औ
ननदेऊ मुँह टेंढ़े घूमइं
मात-पिता कै आदर बदि जौ
पति देव बचन अपने भूलहिं
बाबू तुम यादि बहुतु आयेउ
उइ दह्युबरा औ सकपहिता
भारुआं भांटा, मटरा खिचरी
जब बनइत बेझरा की रोटी
तौ कहइ कउन यह अधकचरी
बाबू तुम यादि बहुतु आयेउ
पाठ पढ़ाएउ रहय जौनु
वइ आजउ हम दोहराइति हन
संस्कार जौनु हमका दीन्हेउ
उइ लरिकन लौ पहुँचाइति हन
बाबू तुम यादि बहुतु आयेउ ……
नोट : यहि पोस्ट क ज्योत्स्ना पांडेय जी पोस्ट किहे रहीं, मुला ब्लागर से वर्डप्रेस पै लावै म तकनीकी वजह से पोस्टेड बाई म उनकै नाव नाहीं आय सका, ब्लागर वाले ब्लाग पै अहै, यहिबरे ई नोट लिखत अहन! सादर; अमरेन्द्र ..


text:
जिला फैजाबाद, ब्लाक तारुन, गंाव केषरूआ बुजुर्ग। हिंआ के उपकेन्द्र मा साफ-सफाई नाय रहति उपकेन्द्र कै खिड़की टूटी बाय।
षकुन्तला बताइन कि ई कभौ खुलत नाय। सब अपने घर के मेहरारू का सामुदायिक स्वास्थ्य केन्द्र लै जाथिन। जहां कउनौ गाड़ी नाय जात। दस-बारह किलौमीटर दूर पराथै। रात विराति कउनौ परेषानी होय जाय तौ यतना जल्दी गाड़ी कै साधन नाय मिलत। यहि उपकेन्द्र कै गेट हमेषा खुला रहा थै। चाहै जानवर गन्दगी करै चाहै जवन हुवै।
रामजानकी कहिन कि कभौ-कभौ खुला थै लकिन कउनौ सफाई नाय रहति। टीका लागै के दिन खुला थै। उपकेन्द्र के पास गोबर पाथा जा थै। वही के सामने झाल-झंखार बाय। सब वही नल से पानी भरै जाथिन गेट न बन्द हुवय के कारण गन्दगी होय जाथै।
रामजी, घिसियावन बताइन कि कउनौ व्यवस्था नाय बाय। ई निषाद कै जमीन आय। जेहमा उपकेन्द्र बना बाय। वही जमीन कै मुकदमा चलत बाय।
डाक्टर अन्सार अली बताइन कि टीका करण अउर पोलियों पिलावै के दिन हर उपकेन्द्र खुला थै।
जिला फैजाबाद, ब्लाक तारुन, गंाव केषरूआ बुजुर्ग। हिंआ के उपकेन्द्र मा साफ-सफाई नाय रहति उपकेन्द्र कै खिड़की टूटी बाय।


text:
गांव देवगढ़, ब्लॉक पूरा बाज़ार, जिला फैजाबाद। हिंआ दस बी.पी.एल. राशन कार्डधारक का नवम्बर मा कोटेदार दस किलौ कम राशन दिहिन जेसे गांव कै मनई विरोध करिन।
मायादेवी, नरायन देयी बताइन कि हमरे सबका राशन पूरा नाय मिलत। तीन दिन राशन 7,10,14 तारीख का राशन दियै कै नियम बाय। पहले दिन जे न लै पावै ऊ दुसरे दिन लै लियै। पन्द्रह किलो गेहूं पचीस किलो चावल मिलै का चाही। लकिन वहू महसे दस किलौ काट लियाथे। गरीब मनई मजदूरी कइके खर्चा चलाय जाथै। एक सहारा उहौ पूरा नाय मिलत।
भगौती, अतुल कुमार बताइन कि हमरे सब मेहनत मजदूरी कइके परिवार चलाईथी। कभौ लेबर कै मजदूरी तौ कभौ मनरेगा कउनौ भी तरह से एक एक पैसा जुटाई थी। राशन ज्यादा अउर सस्ता दाम मा मिल जात रहा वहू मा कम दिहिन। कोटेदार कहाथिन राषन कम बाय दुबारा आये तौ मिले। इहै कहत बीत जाथै।
प्रधान रघुबीर बताइन कि कोटेदार राशन पूरा दियाथिन। अगर गांव वालेन का नाय मिलत तौ हमसे बतावै हम पूरा राशन देवाउब।
कोटेदार कै पत्नी सरिता सिंह बताइन कि हम पूरा राशन गांव वालेन का दीथी। गांव वाले झूठा अरोप लगावाथिन।
बी.डी.ओ. महेन्द्र देव बताइन कि हम राशन कै जांच कराउब – केतना आवाथै वकरे बाद कार्यवाही होये।
गांव देवगढ़, ब्लॉक पूरा बाज़ार, जिला फैजाबाद। हिंआ दस बी.पी.एल. राशन कार्डधारक का नवम्बर मा कोटेदार दस किलौ कम राशन दिहिन जेसे गांव कै मनई विरोध करिन।


text:
लूका 6 Awadhi Bible: Easy-to-Read Version (ERV-AWA)
सबित क पर्भू ईसू
6 अब अइसा भवा कि सबित क एक दिन ईसू जब अनाजे क खेतन्स जात रहा तउ ओनकर चेलन अनाजे क बलिया तोड़तेन, हथेली प रगड़ितेन अउर ओनका चबात जात रहेन। 2 तबहीं कछू फरीसियन कहेन, “जेका सबित क दिन कीन्ह जाब नीक नाहीं बा, ओका तू पचे काहे करत अहा?”
3 जवाब देत भवा ईसू ओनसे पूछेस, “का तू पचे नाहीं पढ़्या जब दाऊद अउर ओकर साथी भुखान रहेन, तब दाऊद का किहेस? 4 का तू नाहीं बाँच्या कि उ परमेस्सर क घरे मँ घुसिके, परमेस्सर क चढ़ाई गइ रोटिन क उठाइके खाइ लिहस अउर ओनका भी दिहेस जउन ओकरे संग रहेन? जब कि याजकन क तजिके ओकर खाब कउनो बरे नीक नाहीं।” 5 उ अगवा फिन कहेस, “मनई क पूत सबित क दिन क भी पर्भू अहइ।”
ईसू सबित क दिन रोगी क चंगा किहेस
6 दूसर सबित क दिना अइसा भवा कि उ आराधनालय मँ जाइके उपदेस देइ लाग। हुवँई एक अइसा मनई रहा जेकर दाहिन हाथ सुखंडी होइ गवा रहा। 7 हुवँई धरम सास्तिरियन अउर फरीसियन इ ताक मँ रहेन कि उ सबित क दिन कउनो चंगा किहे होइ तो ओह प दोख लगावइ क कउनो कारण पाइ जाइँ। 8 उ ओनके बिचारन क जानत रहा। यह बरे उ सुखंडी हथवावाले मनई स कहेस, “उठा अउर सबन क समन्वा खड़ा होइ जा।” उ उठि गवा अउर हुवाँ खड़ा होइ गवा। 9 तब ईसू मनइयन स कहेस, “मइँ तोहसे पूछत हउँ-सबित क दिन कउनो क भला करब चंगा अहइ या कउनो क नोसकान करब, कउनो क जिन्नगी बचाउब नीक बा या कउनो क जिन्नगी क नास करब।”
10 ईसू चारिहुँ कइँती ओन सबन क निहारेस अउर फिन ओसे कहेस, “आपन हथवा सोझ फइलावा।” उ वइसा ही किहेस अउर ओकर हाथ फिन स चंगा होइ ग। 11 मुला ऍह पइ उ पचे आपुस मँ तहत्तुक करत कोहाइ गएन अउर बिचारइ लागेन, “ईसू क का कीन्ह जाइ?”
ईसू बारह प्रेरितन क चुनेस
12 उ दिनन मँ अइसा भवा कि ईसू पराथना करइ बरे एक पहाड़े प गवा अउर सारी राति परमेस्सर क पराथना करइ मँ बिताएस। 13 फिन मोर भवा तउ उ आपन मनवइयन क लगे बोलॉएस। ओहमाँ स उ बारहु क चुनेस, जेनका उ “प्रेरितन” क नाउँ दिहस।
14 समौन जेका उ पतरस का नाउँ दिहेस,
अउर ओकर भइया अन्द्रियास,
याकूब अउर यूहन्ना,
फिलिप्पुस,
बरतुलमै,
15 मत्ती,
थोमा,
हलफई क बेटवा याकूब
अउर समौन जिलौती,
16 याकूब क बेटवा यहूदा
अउर यहूदा इस्करियोती जउन दगाबाज होइ गवा।
ईसू क मनइयन क उपदेस अउर चंगा करब
17 फिन ईसू ओनके संग पहाड़ी स तरखाले उतरिके समथर भुइयाँ प खड़ा भवा। हुवँई ओकरे चेलन क भारी जमघट रहा। एकरे साथ समूचइ यहूदिया, यरूसलेम, सूर अउर सैदा क समुद्दर किनारे स अनगिनत आलम हुवाँ आइके ऍकट्ठा भवा। 18 उ पचे ओका सुनइ अउर बेरामी स छुटकारा पावइ हुवाँ आए रहेन। जउन दुस्ट आतिमा स सतावा रहेन, उ पचे भी हुवाँ आइके चंगा भएन। 19 समूची भीड़ ओका छुइ भरि लेइ क जतन मँ रही काहेकि ओहमाँ स सक्ती निकरत रही अउर ओन सबन क बेरामी स दूर करत रही।
20 फिन उ आपन चेलन क निहारत भवा बोला,
“धन्य अहा तू दीन जनन काहेकि
परमेस्सर क राज्य तोहार अहइ।
21 धन्य अहा तू, जउन अबहीं भूखा अहा
काहेकि तृप्ति तउ होइ तोहार,
धन्य अहा तू, जउन आजु आँसू बहावत अहा,
काहेकि तू आगे हँसब्या।
22 “धन्य अहा तू, जब मनई क पूत क कारण लोग तोहसे घिना करइँ, अउर तोहका निकारि देइँ; अउर करइँ तोहार बुराई, नाउँ तलक क दुस्ट कहिके, काटि देइँ उ पचे। 23 तब उहइ दिन तू मगन होइके खुसी मँ उछर्या काहकेइ सरग मँ तोहार प्रतिफल महान अहइ। काहेकि ओनके पूर्वजन भी नबियन क संग अइसा ही किहन ह।
24 “हाय! धिक्कार अहइ तोहका ओ धनी मनइयो,
काहेकि तोहका मिल गवा सुख चनइ भरपूर।
25 अहइ तोहका धिक्कार, जउन भरपेट अहा अब
काहेकि तू भूखा रहब्या।
अहइ तोहका धिक्कार, जउन अबहिन हँसत अहा,
काहेकि तू आँसू बहउब्या अउर सोक करब्या।
26 “बा धिक्कार तोहका, जब सबन दुआरा तोहार बड़कई होइ काहेकि ओनके पूर्वजन भी इही ब्यौहार झूठे नबियन क संग किहे रहेन।
आपन बैरी स पिरेम करा
27 “ओ सुनवइया लोगो, मइँ तोहसे कहत हउँ आपन बैरी स भी पिरेम करा। जउन तोहसे घिना करत हीं ओनके संग भलाई करा। 28 ओनका भी आसीर्बाद द्या जउन तोहका सरापत हीं। ओनके बरे पराथना करा जउन तोहरे संग नीक ब्यौहार नाहीं करतेन। 29 जदि कउनो तोहरे एक गाले प थप्पड़ियावइ तउ तू दूसर गाल भी ओकरे अगवा कइ द्या। जदि कउनो तोहार कोट तोहसे लइ लेइ तउ ओहका कुर्ता भी लइ लेइ द्या। 30 जदि कउनो तोसे माँगइ, ओका द्या। जदि कउनो तोहार कछू राखि लेइ तउ ओसे ओका वापस जिन माँगा। 31 तू आपन बरे जइसा ब्यौहार दूसरन स चाहत बाट्या, तोहका वइसा ही दूसर क संग ब्यौहार करइ चाही।
32 “जदि तू बस ओनही क पिआर करत ह, जउन तोहका पिआर करत हीं, तउ ऍहमा तोहार कउन बड़कई? काहेकि आपन स पिरेम करइवालन स पिरेम तउ पापी मनई तलक करत हीं। 33 जदि तू बस ओनहीं क भला करत ह, जउन तोहार भला करत हीं, तउ तोहार कउन बड़कई? अइसा तउ पापी तलक करत हीं। 34 जदि तू सिरिफ ओनही क उधार देत ह, जेनसे तोहका वापस मिल जाइ क आसा बा, तउ तोहार कउन बड़कई? अइसे तउ पापी भी पापी मनइयन क देत हीं कि ओनका ओनकी पूरी रकम वापस मिलि जाइ।
35 “मुला आपन दुस्मन स भी पिआर करा, ओनके संग भलाई करा। कछू भी वापस मिलि जाइके आसा तजिके उधार द्या। इ तरह तोहार फल महान होइ जाई अउर तू सर्वोच्च (परमेस्सर) क संतान बनब्या काहेकि परमेस्सर एहसाने क मानइवालन अउर दुस्ट मनइयन प भी दाया करत ह। 36 जइसे तोहार परमपिता दयालु बा, वइसे ही तू दयालु बना।
आपन क पहिचाना
37 “कओ क दोखी जिन कहा तउ तोहका भी दोखी नाहीं कहा जाइ। कओ क नोक्तचीनी जिन करा तउ तोहार भी नोक्ताचीनी नाहीं कीन्ह जाइ। छमा करा, तोहका छमा मिली। 38 द्या तोहका भी दीन्ह जाइ। उ पचे तोहरे झोरी मँ पूरा नाप दबाइ दबाइ के, हलाइके बाहेर निकसत भइ उड़ेरिहीं काहेकि जउने नापे स तू दूसरन क नापत ह, उहइ स तोहका नापा जाइ।”
39 उ ओनसे एक ठु दिस्टान्त कथा अउर कहेस: “का कउनो आँधर कउने दूसरे आँधर क राह देखाइ सकत ह? का उ सबइ दुइनउँ ही कउनो गड़हा मँ नाहीं भहरइहीं? 40 कउनो भी पढ़वइया आपन पढ़ावइवालन स बड़वार नाहीं होइ सकत, मुला जबहिं कउनो मनई पूरी तरह हुसियार होइ जात ह तउ उ आपन गुरु क नाई होइ जात ह।
41 “तू आपन भाई क आँखी मँ कउनो ढेंढ़ा काहे लखत ह अउर आपन आँखी क लट्ठा भी तोहका नाहीं चोंधरात। 42 तउ आपन भाई स तू कइसे कहि सकत ह ‘भाई तू अपन आँखी क तिनका मोका निकारइ द्या।’ जब तू आपन आँखी क लट्ठा क नाहीं निहरत्या। अरे कपटी, पहिले आपन आँखी क लट्ठा दूर करा, तब तोबका आपन भाई क आँखी क ढेढ़ा बाहेर निकारइ बरे देखॉइ पड़ी।
दुइ किसिम क फर
43 “कउनो भी अइसा उत्तिम बृच्छ नाहीं अहइ जेह पइ बुरा फर लागत होइ। न ही कउनो अइसा बुरा बृच्छ बाटइ, जेइ पइ उत्तिम फर आवति होइ। 44 हर बृच्छ आपन फर स पहिचाना जात ह। मनइयन कँटेहरी झारी स अंजीर नाहीं बटोरतेन। न ही कउनो झरबेली स मनई अंगूर बटोरत हीं। 45 एक नीक मनई क मन मँ अच्छाइ क भंडार बाटइ। अउर एक खोटा मनई, जउ ओकरे मने मँ बुराई बाटइ, उहइ स बुराई पइदा करत ह। काहेकि एक मनई मुँहना स उहइ बोलत ह, जउन ओकरे हिरदइ मँ उफनाइ के बाहेर आवत ह।
आपन क पहिचाना
46 “तू मोका, ‘पर्भू पर्भू’ काहे पुकारत ह अउर जउन मइँ कहत हउँ, ओह प नाहीं चलत्या। 47 हर कउनो जउन मोरे लगे आवत ह अउर मोर उपदेस सुनि लेत ह अउर ओह पर आचरण करत ह, उ कउने तरह क होत ह, मइँ तोहका बताउब। 48 उ उहइ मनई क नाई अहइ जउन मकान बनावत बाटइ। उ गहिर खुदाई किहेस अउर चट्टानें प नेंव डाएस। फिन जब बाढ़ आइ अउर नदी मकाने प टकरान तउ ओका हलाइ नाहीं पाएस, काहेकि उ बहोत अच्छी तरह स बना रहा।
49 “मुला जउन मोर उपदेस सुनत ह अउर ओहॅ प चलत नाहीं उ ओ मनई क नाई अहइ जउन बे नेंव धरे धरती प मकान बनाएस। नदी ओसे टकरान अउर उ फउरन ढहाइ गवा अउर पूरी तरह बरबाद होइ गवा।”


text:
जिला चित्रकूट, ब्लाक मऊ, गांव गाहुर, पुरवा भारत पुरवा। हिंया के रहैं वाली फूला का मनसवा का मरे दुइ बरस होइगा, पै वहिका आजौ तक परिवारिक लाभ नहीं मिला आय। या कारन वा परेशान हवै।
हिंया के फूला का कहब हवै कि मैं पारिवारिक लाभ खातिर फार्म भरे रहौं, पै दुइ बरस पूर होइगा हवै। मोहिका आजौ तक पारिवारिक लाभ नहीं मिलत आय। मोर नाम रूपिया आवा रहै तौ मनसवा का नाम शंकरलाल के जघा पप्पू रहै। या कारन मोहिका रूपिया नहीं मिला आय। मोर छोट-छोट पांच बच्चा हवैं। रूपिया मिल जात तौ कुछौ घर परिवार का खर्चा चलत। प्रधान से कहे हौं, पै वा कहत हवै कि तोर रूपिया नहीं आवा आय।
प्रधान मौजीलाल का कहब हवै कि वा रूपिया मनका गांव के पप्पू के मेहरिया का आवा रहै। वहिकर खाता मा रूपिया नहीं आवा आय। मैं समाज कल्याण जा के पता करिहौं।
पारिवारिक लाभ पावैं खातिर भटकत
जिला चित्रकूट, ब्लाक मऊ, गांव गाहुर, पुरवा भारत पुरवा। हिंया के रहैं वाली फूला का मनसवा का मरे दुइ बरस होइगा, पै वहिका आजौ तक परिवारिक लाभ नहीं मिला आय। या कारन वा परेशान हवै।


text:
नहेमायाह 1 Awadhi Bible: Easy-to-Read Version (ERV-AWA)
नहेमायाह क बिनती
1 इ सबइ हकल्याह क पूत नहेमायाह क बचन अहइँ: मइँ, नहेमायाह, किसलवे नाउँ क महीने मँ सूसन नाउँ क राजधानी नगरी मँ रहेउँ। इ उ समई रहा जब अर्तछत्र नाउँ क राजा क राज क बीसवाँ बरिस चलत रहा। 2 मइँ जब अबहिं सूसन मँ रहेउँ तउ हनानी नाउँ क मोर एक भाई अउर कछू दूसर लोग यहूदा स हुवाँ आएन। मइँ ओनसे हुवाँ रह रहे यहूदियन क बारे मँ पूछेउँ। इ सबइ उ सब लोग रहेन जउन बन्धुआई स बच निकरे रहेन अउर अबहिं तलक यहूदा मँ रहत रहेन। मइँ ओनसे यरूसलेम नगरी क बारे मँ भी पूछे रहेउँ।
3 हनानी अउ ओकरे संग क लोग बताएन, “हे नहेमायाह, उ सबइ यहूदी जउन बंधुआई स बच निकरे रहेन अउर जउन यहूदा मँ रहत अहइँ, गहन बिपत्ति मँ प़ड़ा अहइँ। ओन लोगन क समन्वा बहोत स समस्या अहइँ अउर उ पचे ब़ड़े लज्जित होत अहइँ। काहेकि यरूसलेम क नगर परकोटा ढह गवा अहइ अउर ओकर प्रवेस दुआर आगी स जरिके राखी होइ गए अहइँ।”
4 मइँ जब यरूसलेम क लोगन अउर नगर परकोटन क बारे मँ उ सबइ बातन सुनेउँ तउ मइँ बहोत बियावुल होइ उठेउँ। मइँ बइठ गएउँ अउर रोइ उठेउँ। मइँ बहुत दिना तलक विलाप करत रहउँ। बहोत दिना तलक मइँ सरग क परमेस्सर स पराथना करत भए उपवास करत रहेउँ। 5 एकरे पाछे मइँ इ पराथना किहेउँ:
“हे यहोवा, हे सरग क परमेस्सर, तू महान अहा अउर तू सक्तीसाली परमेस्सर अहा जउन ओन लोगन क संग अपने पिरेम क वाचा क पालन करत ह जउन तोहसे पिरेम करत हीं अउर तोहरे आदेसन पइ चलत ही।
6 “आपन आँखिन अउ अपने कान खोला। कृपा कइके तोहरे समन्वा तोहार सेवक राति दिन जउन पराथना करत रहत ह, ओह पइ कान द्या। मइँ तोहार सेवक, इस्राएल क लोगन क बरे बिनती करत हउँ। मइँ ओन पापन क स्वीकार करत हउँ जेनका हम इस्राएल क लोग तोहरे खिलाफ किहन ह। अउर मइँ इ भी स्वीकार करत हउँ कि मइँ तोहरे खिलाफ पाप किहेउँ ह, अउर इ भी कि मोरे बाप क परिवार क दूसरे लोग तोहरे खिलाफ पाप किहेन ह। 7 हम इस्राएल क लोग तोहरे बरे बहोत बुरे रहेन ह। हम तोहरे ओन आदेसन अउ नेमन क पालन नाहीं किहे अही जेनका तू अपने सेवक मूसा क दिहे रह्या।
8 “तू अपने सेवक मूसा क जउन सिच्छा दिहे रह्या, कृपा कइके ओका याद करा। तू ओहसे कहे रह्या, ‘जदि इस्राएल क लोग आपन बिस्सास नाहीं बनाए रख्या तउ मइँ तोहका तितर-बितर कइके दूसर देसन मँ फइलाइ देब। 9 मुला जदि इस्राएल क लोग मोरी कइँती लउटइँ अउर मोरे आदेसन पइ चलइँ, तउ मइँ अइसा करब: मइँ तोहरे ओन लोगन क, जेनका अपने घरन क छोड़इ बरे अउर धरती क दूसरे छोरन तलक निर्वासन होइ बरे मज़बूर कीन्ह ग रहेन बटोरब अउर ओन जगह स उ जगह पइ वापस लइ आउब मइँ जउने जगह क आपन नाउँ स्थापित करइ बरे चुनेउँ ह।’
10 “इस्राएल क लोग तोहार सेवक अहइँ अउर उ पचे तोहरे ही लोग अहइँ। तू अपनी महासक्ती दुआरा ओन लोगन क बचाएस ह अउर ओका सुरच्छित जगह पइ लइ आवा ह। 11 एह बरे हे यहोवा, कृपा कइके अब मोर बिनती सुना। मइँ तोहार सेवक अहउँ अउर कृपा कइके अपने सेवकन क बिनती पइ कान द्या जउन तोहरे नाउँ क मान देइ चाहत ही। जब मइँ राजा स सहारा माँगब तब तू मोर सहायता करा। मोका सफल बनावा। मोका सहायता द्या ताकि मइँ राजा क बरे प्रसन्नतादायक बना रहउँ।”
तब मइँ राजा क दाखरस सेवक रहा।


text:
जिला चित्रकूट, ब्लाक मानिकपुर, गांव सरहट, पुरवा सरबदा। हिंया के रहैं वाली उर्मिला का मामा नत्थू कहिस कि वहिकर मनसवा उर्मिला के चाकू मार दिहिस। यहै से उर्मिला के मउत होइगे। उर्मिला के शादी पन्द्रह बरस पहिले चुरेह कशेरूवा गांव मा रग्घू के साथै भे रहै। मनसवा शक करत रहै अउर मारत रहै। यहै से वा तीन बरस से अपने मइके मा रहत रहै, पै 20 अगस्त 2014 का हद होइगे। मनसवा उर्मिला के चाकू मार दिहिस। यहै से उर्मिला के मउत होइगे। उर्मिला के मामा नत्थू का कहब हवै कि मोर भनेंज के चार बच्चा हवै । जबै से उर्मिला के शादी भे रहै तबहिने से दामाद रग्धू मारत रहै। वा उर्मिला के ऊपर शक करत रहै। यहै से उर्मिला अपने बच्चन का लइके मइके मा आ के रहैं लाग रहै। हिंया भी वहिका मनसवा आवत रहै अउर लड़ाई करत रहै। 20 अगस्त 2014 का आवा अउर उर्मिला के चाकू मार दिहिस। उर्मिला दरे मा मरगे। यहिके सूचना मिलै मा मानिकपुर थाना के पुलिस अउर एस. डी. एम. चन्द्र प्रकाश उपाध्याय आय रहै। मानिकपुर एस.डी.एम. चन्द्र प्रकाश उपाध्याय का कहब हवै कि रग्धू का पकड़ के जेल भेजा जई। मानिकपुर थाना के पुलिस कहिस कि रग्घू का पकड़ के जेल मा बंद कीन जई।
होम औरतें काम पर मनसवा मारिस चाकू, भे मउत


text:
जिला चित्रकूट, ब्लाक मानिकपुर,गांव अंगरहुआ। हिंया का पिंटू कहिस कि औरत नान बिट्टी के मानिकपुर सामुदायिक स्वास्थ्य केन्द्र मा 24 सिंतबर का लड़का पैदा भे रहै, पै अबै तक चैदह सौ रुपिया का चेक नहीं मिला आय।
पिंटू का कहब हवै कि चैदह सौ रुपिया खातिर रोजै आषा कार्यकर्ता रानी से कहा जात हवै। वा कहि देत हवै कि अबै चेक नही आवा आय। अगर चैदह सौ रुपिया का चेक मिल जात तौ नान बिट्टी के थोइ खवाई होइ जात। काहे से किसान मड़ई आहिन। या साल खेती मा भी कुछौ पैदा नहीं भा आय।
आषा कार्यकर्ता रानी का कहब हवै कि चेक नही आय हवैं। चेक अइहै तौ मिली।
जिला चित्रकूट, ब्लाक मानिकपुर,गांव अंगरहुआ। हिंया का पिंटू कहिस कि औरत नान बिट्टी के मानिकपुर सामुदायिक स्वास्थ्य केन्द्र मा 24 सिंतबर का लड़का पैदा भे रहै, पै अबै तक चैदह सौ रुपिया का चेक नहीं मिला आय।


text:
1 समूएल 14 Awadhi Bible: Easy-to-Read Version (ERV-AWA)
योनातान पलिस्तियन प हमला करत रहेन
14 उ दिना, साऊल क पूत उ नउजवान स बात किहेस जउन ओकरे औजारन क लइके चलत रहा। योनातान कहेस, “हम पचे घाटी क दुसरी कइँती पलिस्तियन क डेरा प चली।” मुला योनातान आपन बाप क नाहीं बताएस।
2 साऊल एक अनार क पेड़ क नीचे पहाड़ी क सिरे प मिग्रोन मँ बइठा रहा। इ एक ठउर प खरिहान क नगिचे रहा। साऊल क संग उ समइ 600 जोधा रहेन। 3 एक मनई क नाउँ अहिय्याह रहा। एली सीलो मँ यहोवा क याजक रहा। अब अहिय्या याजक रहा। अहिय्या अब एपोद याजक रहा। अहिय्या ईकाबोद क भाई अहीतूब क पूत रहा।
ईकाबोद पीनहास क पूत रहा। पीनहास एली क पूत रहा। 4 दर्रा क दुइनउँ कइँती एक ठु बड़की चट्टान रही। योनातान पलिस्ती डेरा मँ उ दर्रा स जाइ क तजबीजेस। बड़की चट्टान क एक कइँती बोजज रहा अउर उ बड़की चट्टान क दूसर कइँती सेने रहा। 5 एक बड़की चट्टान उत्तर क मिकमास क देखत भइ ठाड़ रही। दूसर बड़की चट्टान दक्खिन कइँती गीबा क अउर लखत स ठाड़ रही।
6 योनातान आपन उ जवान मददगार स कहेस जउन ओकरे औजार क ढोइ के चलत रहा, “आवा, हम ओन बिदेसियन क डेरा मँ चली। इ होइ सकत ह यहोवा हम मनइयन क बइपरइ इ मनइयन क हरावइ मँ करइँ। यहोवा क कछू भी नाहीं रोक सकत ऍहसे कउनो फकर् नाहीं पड़त कि हमरे लगे ढेरि फउजी अहइँ कि तनिक फउजी।”
7 योनातान क अउजार ढोवइया जवान ओसे कहेस, “जेका तू सब स नीक समझा, करा। मइँ हर कइँती स तोहरे संग हउँ।”
8 योनातान कहेस, “हम सबइ क चलि द्या! हम पचे घाटी पार करब अउर ओन पलिस्ती रच्छक तलक जाबइ। तबहीं हम सबइ ओनका आपन क लखइ देब। 9 जदि उ पचे हम स कहत हीं, ‘तू हुवँइ रुकि जा जब तलक हम तोहरे लगे आवत अही।’ तउ हम पचे हुवँइ ठहरब जहाँ हम होब। हम ओनके नगिचे न जाब। 10 मुला अगर पलिस्ती लोग इ कहत हीं, ‘हमरे लगे आवा’ तउ हम ओनकइ लगे ताई चढ़ जाब। काहे? काहेकि इ परमेस्सर कइँती स इ एक इसारा होइ। ओकर अरथ इ होइ कि यहोवा हम पचन क ओनका हरावइ देइ।”
11 ऍह बरे योनातान अउ ओकर सहायक आपन क पलिस्तियन स लखइ देइ दिहस। पलिस्ती रच्छक कहेन, “लखा, हिबू ओन बिलिन स निकरिके आवत बाटेन जेहमाँ उ सबइ लुकान रहेन।” 12 किला क पलिस्ती योनातान अउ ओकरे सहायक बरे चिचिआइँ, “हमरे लगे आवा। हम तोहका अबहीं पाठ पढ़ावत अही।”
योनातान आपन सहायक स कहेस, “पहाड़ी क ऊपर तलक मोका पछिआवा। यहोवा इस्राएल बरे पलिस्तियन क दइ दिहे बाटइ!”
13-14 ऍह बरे योनातान आपन हाथ अउ गोड़ क पहाड़ी प चढ़इ बरे बइपरेस। ओकर सहायक सोझ ओकरे पाछे चढ़ा। योनातान अउ ओकर सहायक पलिस्तियन क हराएन। पहिले हमला मँ उ पचे लगभग आधा एकड़ पहँटा मँ पलिस्तियन क मारेन। योनातान उ मनइयन स लड़ा जउन समन्वा स हमला बोलत रहेन। अउ योनातान क सहायक ओनकइ पाछे आवा अउ ओन मनइयन क मारत चला गवा जउन अबहीं सिरिफ चोटाइ होइ ग रहेन।
15 सबहिं पलिस्ती सिपाही जंग क मैदान मँ सिपाही अउ किला क सिपाही ससाइ गएन। हिआँ तलक कि सबन त बरिआर जोधा भी डेराइ गएन। धरती काँपइ लाग अउ पलिस्ती सिपाही भयानक तरीका स डेराइ गएन।
16 साऊल क रच्छक बिन्यामीन देस मँ गिबिया क पलिस्ती सिपाहियन क अलग-अलग दिसा मँ भागत परात लखेन। 17 साऊल आपन संग क सेना स कहेस, “सिपाहियन क गनती करा। मइँ इ जानइ चाहत हउँ कि डेरा क कउन छोड़ि दिहस।”
उ पचे सिपाहियन क गनेन। योनातान अउ ओकर सहायक चला ग रहेन।
18 साऊल अहिय्या स कहेस, “परमेस्सर क पवित्तर सन्दूख लइ आवा।” (उ टेमॅ परमेस्सर क पवित्तर सन्दूख इस्राएलियन क संग रही।) 19 साऊल याजक अहिय्या स बतियात रहा। साऊल परमेस्सर क परामर्स क जोहत रहा। मुला फिलिस्तीनी छावनी मँ सोर अउ धमाचउकड़ी लगातार बढ़त जात रही। साऊल धीरा खोइ चुका रहा। आखिर मँ साऊल याजक अहिय्या स कहेस, “बहोत होइ गवा। आपन हाथ नीचे हइँचा अउ पराथना करब बन्द करा।”
20 साऊल आपन फउज क बटोरेस अउर लड़ाई मँ चला गवा। पलिस्ती सिपाही बहोत उलझन मँ रहेन। उ सबइ आपन तरवारे स आपुस मँ ही एक दूसर स जुद्ध करत रहेन। 21 हुवाँ हिब्रू भी रहेन जउन ऍकरे पहिले पलिस्तियन क सेवा मँ रहेन अउर जउन पलिस्ती डरा मँ रुका रहेन। मुला अब उ हिब्रू लोग साऊल अउ योनातान क संग क इस्राएलियन क साथ दिहेन। 22 उ इस्राएलियन जउन एप्रैम क पहाड़ी देस मँ लुकान रहेन, पलिस्ती सिपाहियन क पराइ क बात सुनेन। तउ इ इस्राएलियन भी जुद्ध मँ साथ दिहन अउ पलिस्तियन क पाछा करब सुरु किहेन।
23 इ तरह यहोवा उहइ दिन इस्राएलियन क बचाव किहेन। जुद्ध बेतावेन क बाहेर फैलि गवा। सारी फउज साऊल क संग रही, ओनकइ लगे लगभग दस हजार मनईयन रहेन। एप्रैम क पहाड़ी पहँटा क हर सहर मँ जुद्ध फइलत गवा।
साऊल दूसर गल्ती करत ह
24 उ दिना साऊल एक भारी गल्ती किहेस। इस्राएलियन भुखान अउ थका माँदा रहेन। इ ऍह बरे भवा कि साऊल मनइयन क प्रण करइ क मजबूर किहेस। साऊल कहेस, “अगर कउनो मनई साँझ होइ स पहिले खइया क खात ह या मोरे जरिया दुस्मन क हरावइ क पहिले खाइया क खात ह तउ उ मनई क सजा दीन्ह जाइ।” ऍह बरे कउनो भी इस्राएली सिपाही भोजन नाहीं किहेन।
25-26 जुद्ध क कारण मनई जंगल मँ चला गएन। उ पचे हुआँ भुइँया प पड़ा भवा मधु क छत्ता लखेन। इस्राएली लोग उहइ ठउरे प आएन जहाँ मधु क छत्ता रहा। मनइयन भुखान रहेन, मुला उ पचे तनिक भी मधु नाहीं पिएन। उ पचे उ प्रण तोड़इ स डेरान रहेन। 27 मुला योनातान उ प्रण क बारे मँ नाहीं जानत रहा। योनातान इ नाहीं सुने रहा कि ओकर बाप उ प्रण करइ क मनइयन क बेबस किहे रहा। योनातान क हाथे मँ एक टहरइ क छड़ी रही। उ मधु क छत्ता मँ ओकरे सिरा क घुसेड़ेस। उ तनिक मधु निकारेस अउ खाएस। अउर उ आपन क चंगा किहेस।
28 सिपाहियन मँ स एक ठु योनातान स कहेस, “तोहार बाप एक खास प्रण करइ बरे सिपाहियन क मजबूर किहेस ह। तोहार बाप कहेस ह कि जउन कउनो आज खाइ, सजा पाइ। इहइ कारण रहा कि मनई कछू खाएन नाहीं। इहइ कारण अहइ कि मनई कमजोर अहइ।”
29 योनातान कहेस, “मोर बाप धरती बरे परोसानी पइदा किहे अहइ। लखा इ तनिक मधु चाटे स मइँ केतना चंगा महसूस करत हउँ। 30 बहोत नीक होत कि मनइयन उ खइया क खातेन जउन उ पचे आजु दुस्मनन स लिहे अहइँ। हम बहोत जिआदा पलिस्ती मनइयन क मारि सकित रहे।”
31 उ दिना इस्राएलियन पलिस्ती मनइयन क हराएन। उ पचे ओनसे मिकमास स अय्यालोन तलक क पूरा रस्ता प लड़ेन। काहेकी मनइयन बहोत भुखान अउ थका माँदा रहेन। 32 उ पचे पलिस्ती स भेड़ी, गाइ अउ बछवा लिहे रहेन, काहेकि अब इस्राएल क मनइयन ऍतना भुखान रहेन कि उ सबइ पसु क भुइँया प मारि डाएन अउ ओनका गोस रकत क साथ खाइ लिहेन।
33 एक मनई साऊल स कहेस, “लखा! लोग यहोवा क खिलाफ पाप करत अहइँ। उ पचे अइसा गोस खात अहइँ जेहमाँ खून बा!”
तब साऊल कहेस, “तू पचे पाप किहे अहा। हिआँ एक ठु बड़का पाथर टहराइ क लिआवा।” 34 तब साऊल कहेस, “मनइयन क लगे जा अउर कहा कि हर मनई आपन साँड़ अउ भेड़ी मोरे लगे हिआँ लिआवइ। तब्बहिं मनइयन क आपन साँड़ अउ भेड़ी हिआँ मारइ चाही। यहोवा क खिलाफ पाप जिन करा। उ गोस क जिन खा जेहमाँ रकत बा।”
उ राति मँ हर मनई आपन गोरु क लइ आवा अउ ओनका हुवाँ मारेस, 35 फिन साऊल एक ठु वेदी बनएस। साऊल यहोवा बरे खुद इ वेदी बनउब सुरु किहेस।
36 साऊल कहेस, “हम पचे आजु रात क पलिस्तियन क पाछा करब। हम सबइ हर चीज क लइ लेब। हम ओन सब क मारि डाउब।”
फउज जवाब दिहेस, “वइसा ही करा जइसा ठीक समुझत ह।”
मुला याजक कहेस, “हमका परमेस्सर स पूछइ द्या।”
37 ऍह बरे साऊल परमेस्सर स पूछेस, “का मोका पलिस्तियन क पाछा करइ चाही? का आप लोग हम पचन क पलिस्तियन क हरावइ देइहीं?” मुला परमेस्सर साऊल क उ दिन जवाब नाहीं दिहेस।
38 ऍह बरे साऊल कहेस, “मोरे लगे सबहिं प्रमुखन क लइ आवा। हम सबइ मालूम करी कि आज कउन पाप किहेस ह। 39 मइँ इस्राएल क रच्छा करइवाला यहोवा क किरिया खाइके इ प्रण करत हउँ। जदि मोर आपन पूत योनातान भी पाप किहेस ह तउ उ जरुर मरी।” फउज मँ कउनो भी कछू नाहीं कहेस।
40 तब साऊल सबहिं इस्राएलियन स कहेस, “आप लोग इ कइँती खड़ा ह्वा। मइँ अउर मोर पूत योनातान दूसर कइँती खड़ा होइहीं।”
सिपाहियन जवाब दिहेन, “महाराज, आप जइसा चाहइँ।”
41 तब साऊल पराथना किहेस, “इस्राएल क परमेस्सर यहोवा मइँ आपका सेवक हउँ आजु आप मोका जवाब काहे नाहीं देत अहइँ? अगर मइँ या मोर पूत योनातान पाप किहेस ह तउ इस्राएल क परमेस्सर यहोवा आप उरीम देइँ। अउर जदि आप क मनई इस्राएलियन पाप किहेन ह तउ तुम्मिम देइँ।”
साऊल अउ योनातान चुनि लीन्ह गएन अउ मनइयन अजाद होइ गएन। 42 साऊल कहेस, “ओनका फिन स लोकाइ द्या कि कउन पाप करइवाला अहइ मइँ या मोर पूत योनातान।” योनातान चुनि लीन्ह गवा।
43 साऊल योनातान स कहेस, “मोका बतावा कि तू का किहे अहा?”
योनातान साऊल स कहेस, “मइँ आपन कुबरी क नोंक स सिरिफ तनिक मधु चाटे रहे। का मोका उ करइ क कारण मरइ चाही?”
44 साऊल कहेस, “जदि मइँ आपन प्रण पूर नाहीं करत हउँ तउ परमेस्सर मोरे बरे बहोत खराब करइ। योनातान क मरइ चाही।”
45 मुला सिपाहियन साऊल स कहेन, “योनातान आज इस्राएल क बड़की जीत ताई पहोंचाएस। का योनातान क मरइ ही चाही? कबहुँ नाहीं। हम पचे परमेस्सर क किरिया खाइके बचन देइत ह कि योनातान क एक ठु बार भी बाँका नाहीं होइ। परमेस्सर आज पलिस्तियन क खिलाफ लड़इ मँ योनातान क मदद किहेस ह।” इ तरह मनइयन योनातान क बचाएस। ओका फाँसी क सजा नाहीं दिन्ह गइ।
46 साऊल पलिस्तियन क पाछा नाहीं किहेस। पलिस्ती आपन ठउर क लौटि गएन।
साऊल क इस्राएल क दुस्मनन स जुद्ध
47 साऊल इस्राएल प पूरा कब्जा कइ लिहेस अउ देखाइ दिहस कि उ राजा अहइ। साऊल इस्राएल क चारिहुँ कइँती रहइवालन दुस्मनन स लड़ा। साऊल अम्मोनी राजा मोआबी, सोबा क राजा एदोम, अउ पलिस्तियन स लड़ा। जहाँ कहूँ साऊल गवा, उ इस्राएल क दुस्मनन क हराइ दिहस। 48 साऊल बहोतइ बहादुर रहा। साऊल अमालेकियन क हराई अउर इस्राएलियन क ओकरे ओन दुस्मनन स बचाएस जउन इस्राएल क मनइयन स ओकर धन-दौलत छोरइ चाहत रहेन।
49 साऊल क पूत रहेन योनातान, यिसवी अउ मलकीस। साऊल क बड़की बिटिया क नाउँ मेरब रहा। साऊल क ननकी बिटिया क नाउँ मीकल रहा। 50 साऊल क मेहरारु क नाउँ अहीनोअम रहा। अहीनोअम अहीमास क बिटिया रही।
साऊल क फउज क सेनापति क नाउँ अब्नेर रहा, जउन नेर क पूत रहा। नेर साऊल क काका रहा। 51 साऊल क बाप कीस अउ अब्नेर क बाप नेर, अबीएल क पूत रहेन।
52 साऊल आपन जिन्नगी भइ बीर बना रहा अउ पलिस्तियन क खिलाफ बहादुरी स लड़ा। साऊल जब भी कबहुँ कउनो मनई क अइसा बहादुर लखत जउन ताकतवर होत तउ उ ओका लइ लेत अउर ओका उ फौजियन क टुकड़ी मँ धरत जउन ओकरे निअरे रहतेन अउर ओकर रच्छा करत रहेन।


text:
जिला अम्बेडकर नगर, ब्लाक भीटी, कस्बा भीटी। 30 अपै्रल का सामुदायिक स्वास्थ्य केन्द्र मा एक मेहरारू कै प्रसव के समय मउत होइगै। परिवार वाले कै आरोप बाय कि डाक्टर के लापरवाही से मउत भै।
परिवार वाले कै कहब बाय कि विजय गुप्ता कै मेहरारू मैत्री गुप्ता कै 30 अपै्रल का षाम के प्रसव पीड़ा हुवय लाग तौ भीटी सामुदायिक स्वास्थ्य केन्द्र मा लै गइन। रात भर इलाज के बाद सुबह चार बजे लड़की भै। थोरिक देर के बाद लड़की कै मउत होइगै। कुछ देर बाद प्रसूता कै तबीयत खराब हुवय लाग। तबीयत ज्यादा खराब देख एमरजन्सी मा तैनात डाक्टर अमरनाथ आइन। इन्जेक्षन ग्लूकोज अउर दवाई दिहिन। सुधार न हुवय से जिला अस्पताल रिफर कै दिहिन। रास्ता मा ही उनकै मउत होइगै।
मैत्री गुप्ता कै रिस्तेदार प्रदीप गुप्ता बताइन कि सी.एच.सी. के डाक्टर के गल्ती से भै बाय। जब इनके बस कै नाय रहा तौ पहिले रिफर कै दिहे होते। मैत्री के दुई छोट-छोट बेटवा रहिन उनहूं कै साया छिनगै। लकिन विधी कै लिखा कहिके कउनौ रिपोर्ट नाय दर्ज कराइन।
सी.एच.सी. कै प्रभारी चिकित्साधिकारी डाक्टर अजय गुप्ता बताइन कि प्रसव पीडि़ता के पेट मा बच्चा चिपक जाए से प्रसव के पहिले अउर बाद मा भी खून ज्यादा वहि जाए से मउत भै बाय। पूरा मामला कै जानकारी कराय के सच्चाई सामने लाय जाये।
प्रसव के समय महतारी बच्चा कै मउत
जिला अम्बेडकर नगर, ब्लाक भीटी, कस्बा भीटी। 30 अपै्रल का सामुदायिक स्वास्थ्य केन्द्र मा एक मेहरारू कै प्रसव के समय मउत होइगै। परिवार वाले कै आरोप बाय कि डाक्टर के लापरवाही से मउत भै।


text:
चुनावी सर्वे : राजस्थान में कांग्रेस की बन सकती है सरकार, मप्र और छत्तीसगढ़ में किसी पार्टी को नहीं मिलेगा बहुमत
गुरुवार, 11 अक्टूबर 2018 (10:28 IST)
साल 2019 के लोकसभा चुनाव के महासमर से पहले देश के पांच राज्यों में चुनावी शंखनाद हो चुका है। आम चुनावों से पहले सेमीफाइनल कहे जा रहे इस चुनाव में भाजपा शासित तीन राज्यों राजस्थान, छत्तीसगढ़ और मध्य प्रदेश पर देशभर की नजरें टिकी हुई हैं। कांग्रेस जहां इन चुनावों में अच्छा प्रदर्शन कर 2019 के लिए अपनी स्थिति मजबूत करना चाहती है, वहीं मध्य प्रदेश और छत्तीसगढ़ में किसी भी पार्टी को पूर्ण बहुमत नहीं मिलने के आसार हैं।
इस चुनाव में भाजपा शासित 3 राज्यों राजस्थान, छत्तीसगढ़ और मध्य प्रदेश पर देशभर की नजरें टिकी हुई हैं। इन राज्यों में सत्ता किसके पास जाएगी यह अभी स्पष्ट नहीं है, लेकिन अलग-अलग सर्वे में कहीं भारतीय जनता पार्टी, कहीं कांग्रेस तो कहीं किसी भी दल को स्पष्ट बहुमत मिलता दिखाई नहीं दे रहा है। कांग्रेस जहां इन चुनावों में अच्छा प्रदर्शन कर 2019 के लिए अपनी स्थिति मजबूत करना चाहती है, वहीं भाजपा सत्ता बरकरार रख देशभर के मतदाताओं को संदेश देना चाहती है।
टीवी चैनल न्यूज नेशन के ताजा सर्वे के मुताबिक, राजस्थान में कांग्रेस की सरकार बनती दिखाई दे रही है। वहीं मध्य प्रदेश और छत्तीसगढ़ में किसी भी पार्टी को पूर्ण बहुमत नहीं मिलने के आसार हैं। हालांकि दोनों राज्यों में भाजपा ही सबसे बड़ी पार्टी बन सकती है। ऐसे में मध्य प्रदेश और छत्तीसगढ़ में तीसरा मोर्चा निर्णायक भूमिका में आ सकता है। सर्वे के मुताबिक, मध्य प्रदेश में भाजपा को 109 से 113 सीटें और कांग्रेस को 107 से 111 सीटें मिल सकती हैं।
छत्तीसगढ़ में भाजपा को 43 से 47, कांग्रेस को 36 से 40 सीटें, जेसीसी को 3 से 7 सीटें और अन्य को 1 से 3 सीटें मिलने के आसार हैं। राजस्थान में कांग्रेस को पूर्ण बहुमत मिलता दिखाई दे रहा है। भाजपा को यहां 71 से 75 सीटें, कांग्रेस को 113 से 117 सीटें और अन्य को 10 से 14 सीटें मिल सकती हैं।


text:
जिला बांदा, ब्लाक तिन्दवारी, बरेठी कलां। 6 मई का ट्रांस्फारमर फुंक जाय स पूरा गांव अंधेरे मा डूबा है, पै बिजली विभाग वाले बदलावैं का नाम नहीं लेत आय।
गांव के कनेक्शन धारक द्वारिका, गोरेलाल अउर उमाशंकर का कहब है कि इनतान के उमस भरी गर्मी मा बिना कूलर पंखा के रहाइस नहीं परै। जेहिके खातिर कनेक्शन लइके बिल भरत हन। अब 15 दिन से ट्रांस्फारमर फुंका परा है। दूसर धरवावैं खातिर 8 मई का पलरा बिजली पावर हाउस मा दरखास दीन है, पै कउनौ सुनाई निहाय। हम लोग गर्मी अउर मच्छरन के मारे रात रात भर सो नहीं पावत आहिन अउर मच्छर काटैं से बीमारी फइलैं का भी डेर है।
पलरा जेई संतोष कहिस कि 10 मई का नवा ट्रांस्फारमर धरा गा है। गांव मा मड़ई चोरी से कटिया ज्यादा फंसावत है। या मारे ट्रांस्फारमर फुक जात है। अब फेर दुसर धरावा जई।
रिपोर्टर – शिवदेवी


text:
जिला बांदा, ब्लाक नरैनी, गांव बरछा ब अउर पौहार। हेंया स्वास्थ्य विभाग के उपकेन्द्र मा ताला जड़ा रहत है। गांव के मड़ई 21 अप्रैल का अतर्रा तहसील दिवस मा शिकाइत करिन तौ सी.एम.ओ. से डांट भी खाय का परा है।
बरछा ब के रहैं वाले रन्नू अउर रामेश्वर कहिन कि पचीस साल पहिले मातृ एंव शिशु परिवार कल्याण उपकेन्द्र बना रहै। दस साल से या अस्पताल बिल्कुल बंद रहत है। या मारे हेंया टीकाकरण नहीं से होई पावत आय।
पौहार गांव मा रहैं वाले मड़ई बताइन-“हेंया का उपकेन्द्र डिलेवरी प्वाइंट है, पै ए.एन.एम. माया कतौ नहीं बइठत आय। मार्च 2015 मा हम अस्पताल न खुलै के शिकाइत कीन। स्वास्थ्य विभाग जांच करिस तौ मामला सही पावा गा। ए.एन.एम. माया अब हमैं फर्जी मुकदमा मा फंसावै अउर जान से मारै के धमकी देत है। हम 21 अप्रैल का अतर्रा तहसील दिवस मा ए.एन.एम. के खिलाफ दरखास दीन तौ सी.एम.ओ. भी हमरे ऊपर मुकदमा लगावैं का कहत रहैं।”
सी.एम.ओ. डाक्टर कैप्टन आर.के. सिंह कहिन मड़ई ए.एन.एम. के साथै मारपीट करिन रहैं। ए.एन.एम. अस्पताल मा बइठ के टीकाकरण करत है। ए.एन.एम. माया का कहब है कि मैं समय-समय मा टीकारन करावत हौ, पै गांव के मड़ई जानबूझ के इनतान के आरोप लगावत हैं।
जिला बांदा, ब्लाक नरैनी, गांव बरछा ब अउर पौहार। हेंया स्वास्थ्य विभाग के उपकेन्द्र मा ताला जड़ा रहत है। गांव के मड़ई 21 अप्रैल का अतर्रा तहसील दिवस मा शिकाइत करिन तौ सी.एम.ओ. से डांट भी खाय का परा है।


text:
जिला चित्रकूट, ब्लाक मानिकपुरा, गांव अगरहुंड़ा, पुरवा अड़गम बाबा। हिंया के मड़ई कहिन कि सड़े तो बनी हवै, पै ब्रेकर नहीं बना आय। बे्रकर बनवावैं खातिर मड़ई पी. डब्ल्ू. डी. विभाग मा 27 जनवरी का लिहिखत दिहिनपै भरोसा दें के अलावा कुछौ नहीं मिला आय।
पुरवा के रामभवन, सोहन अउर सुंदर का कहब हवै कि हमार बच्चा सड़क से निकरत हवंै। मोटर साइकिल खूबै चलत हवै। यहिसे सड़क मा बे्रकर बनब जरुरी हवै। अगर सड़क मा बे्रकर न बनी तो यहिसे हमार बच्चा चोंटा सकत हवै। एक्सीडेंट का खतरा खूबै बना रहत हवै। एक दिन पुरवा के एक लड़की का एकसीेंडेट एक महीना पहिले होइगा रहै। वा बाल बाल बच गे रहै। मड़ई बेंकर के मांग पी. डब्ल्. डी विभाग मा करत हवैं।
पी. डब्ल्यू. डी. विभाग के अधिशाषी अभियंता एस.दास. का कहब हवै कि सरकार से ब्रेकर बनवावैं के मांग कीन जई। अगर बे्रकर पास होइ तो बनवा दीन जई।
कर्वी ब्लाक, कस्बा सीतापुर हिंया भी कुछ यहिनतान सड़क मा बे्रकर बनै के मांग मड़ई करत हवैं। या सड़क से रोज के हजारन साधन निकरत हवैं। हमार घर सड़क के किनारे परत हवै। अमावश के समय तौ साण्न के आवा जाही रात दिन लाग रहत हवै। अगर सड़क मा बे्रकर बन जाये ता हमार डेर खतम होइ जाये। साधन चलावैं वाले मड़ई भी थोइ धीरे साधन चला सकत हवै।
पी.डब्ल्यू.डी. विभाग के सहायक अभियंता सुरेश राम का कहब हवै कि सरकार कइती से बे्रकर बनवावैं खातिर बजट अई तौ सड़क मा बे्रकर जरुर बनवावा जई।
जिला चित्रकूट, ब्लाक मानिकपुरा, गांव अगरहुंड़ा, पुरवा अड़गम बाबा। हिंया के मड़ई कहिन कि सड़े तो बनी हवै, पै ब्रेकर नहीं बना आय। बे्रकर बनवावैं खातिर मड़ई पी. डब्ल्ू. डी. विभाग मा 27 जनवरी का लिहिखत दिहिनपै भरोसा दें के अलावा कुछौ नहीं मिला आय।


text:
यसायाह 8 Awadhi Bible: Easy-to-Read Version (ERV-AWA)
अस्सूर हाली ही आइ
8 यहोवा मोसे कहेस, “लिखइ बरे माटी क बड़की स तख़्ती ल्या अउर ओह पइ सुआ स इ लिखा, महेर्शालाल्हशबज (अर्थात् ‘हिआँ हाली ही लूटमार अउ चोरियन होइहीं।’”)
2 मइँ कछू अइसे लोग बटोरेउँ जिन पइ साच्छी होइ बरे बिस्सास कीन्ह जाइ सकत रहा। इ सबइ लोग रहेन याजक ऊरिय्याह जकर्याह जउन जेबरेक्याह क पूत रहा। उ लोग मोका निहारत रहेन जउन टेम मँ मइँ ऍन बातन क लखे रहेन। 3 फुन मइँ ओन नबिया क लगे गएउँ। मोर ओकरे संग संग रहइ क पाछे, उ गर्भवती भइ अउर ओकरे एक पूत भवा। तब यहोवा मोसे कहेस, “तू बेटवा क नाउँ महेर्शालाल्हशबज राखा। 4 काहेकि एहसे पहिले कि बचवा, ‘महतारी’ अउर ‘बाप’ कहब सीखइ, ओहसे पहिले ही दमिस्क अउ सोमरोन क समूचइ धनदौलत क छोरि लेइ अउर ओन वस्तुअन क अस्सूर क राजा क दइ देइ।”
5 यहोवा मोसे फुन कहेस। 6 मोर सुआमी कहेस, “इ सबइ लोग सीलोह क तालाब स सान्त पानी क लेइ स इन्कार करत हीं। इ सबइ लोग रसीन अउ रमल्याह पूत क असान्त पानी क लेइ क प्राथमिकता दिहेस। 7 किन्तु एह बरे मइँ, यहोवा, अस्सूर क राजा अउर ओकर समूची सक्ति क तोहरे विरोध मँ लइके आउब। उ पचे परात नदी क खउफनाक बाढ़ क तरह अइहीं। इ अइसा होइ जइसे किनारन क तोड़त बोरत नदी उफना पड़त ह। 8 जउन पानी उ नदी स उफनिके निकरी उ यहूदा मँ भरि जाइ अउर यहूदा क प्राय: बोर देइ।
“इम्मानूएल, इ बाढ़ क पानी तब तलक फइलत चली जाइ जब तलक तोहरे पचन्क समूचइ देस मँ बाढ़ न आ जाइ।”
9 हे जातियो, तू सबहिं जुद्ध बरे तइयार रहा।
तू पचन्क हराइ दीन्ह जाइ।
अरे, सुदूर क देसो, सुना,
तू सबहिं जुद्ध बरे तइयार रहा।
तू पचन्क हराइ दीन्ह जाइ।
10 आपन जुद्ध क जोजनन क रचा।
तोहार जोजनन हराइ दीन्ह जइहीं।
तू अपनी फउजन क हुवुम द्या।
तोहार उ सबइ हुवुम बेकार होइ जइहीं।
काहेकि परमेस्सर हमार संग अहइ।
यसायाह क चितउनी
11 यहोवा आपन महान सक्ति क संग मोसे कहेस। यहोवा मोका चितउनी दिहस कि मइँ एन दूसर लोगन क नाई न बनउँ। यहोवा कहेस, 12 “तू पचन क इ नाहीं सोचइ चाही कि इ सडयंत्र सिरिफ इ कारण स रचा गवा अहइँ कि लोग अइसा कहत ह! नाहीं, तू पचन क उ बातन स डेरात नाहीं चाही जे बातन स उ पचे डेरात अहइँ।”
13 तू पचन्क बस सर्वसक्तीमान यहोवा स डेराइ चाही। तू पचन्क बस उहइ क आदर करइ चाही। तू पचन्क उहइ स डेराइ चाही। 14 जदि तू पचे यहोवा क आदर रखब्या अउर ओका पवित्तर मनब्या तउ उ तोहरे पचन बरे एक ठु सुरच्छित ठउर होइ। किन्तु तू पचे ओकर आदर नाहीं करत्या। एह बरे परमेस्सर एक ठु अइसी चट्टान होइ ग अहइ जेकरे ऊपर तू लोग भहराब्या। उ एक अइसी चट्टान होइ ग अहइ जेह पइ इस्राएल क दुइ परिवार ठोकर खइहीं। यरूसलेम क सबहिं लोगन क फँसावइ बरे उ एक फन्दा बन गवा ह। 15 (इ चट्टान पइ बहोत स लोग भहरइहीं। उ पचे गिरहीं अउर चकनाचूर होइ जइहीं। उ पचे जाल मँ पड़ितीं अउर धइ लीन्ह जइहीं।)
16 यसायाह कहेस, “एक ठु समझौता करा अउर ओह पइ मोहर लगाइ द्या। भविस्स बरे, मोरे उपदेसन क रच्छा करा। मोर चेलन क लखत भए क टेँम ही अइसा करा।” 17 उ वाचा इ अहइ:
“मइँ सहायता पावइ बरे यहोवा क प्रतीच्छा करब।
यहोवा याकूब क घराने स लज्जित अहइ।
उ ओनका लखइ तलक नाहीं चाहत ह।
किन्तु मइँ यहोवा क प्रतीच्छा करब।
उ हमार रच्छा करी।”
18 “मइँ अउर मोर बच्चा इस्राएल क लोगन बरे संकेत अउर प्रमाण अहइँ। हम उ सर्वसक्तीमान यहोवा क जरिये पठवा ग अहइ, जउन सिय्योन पर्वते पइ रहत ह।”
19 कछू लोग कहा करत हीं, “भविस्स बतावइवालन अउर जादूगरन स पूछा, ‘का करब अहइ?’” (इ सबइ भविस्स बतावइवालन अउर जादूगर फुस-फुसाइके बोलत हीं। इ सबइ लोगन पइ इ प्रभाव डावइ बरे कि ओनके लगे अर्न्तदृस्टि अहइँ, उ पचे चुपचाप बातन करत हीं।) किन्तु मइँ तू पचन्क बतावत हउँ कि लोगन क आपन परमेस्सर स सहायता माँगइ चाही। उ पचे भविस्स बतावइवालन अउर जादूगर मरे भए लोगन स पूछिके बतावत हीं कि का करइ चाही? किन्तु भला जिअत लोग मरे भएन स कउनो बात काहे पूँछइ। 20 तू पचन्क सिच्छन अउर वाचा क अनुसार चलइ चाही। जदि तू पचे एन हुवुमन क पालन नाहीं करब्या तउ होइ सकत ह तू गलत हुवुमन क पालन करइ लागा। (इ सबइ हुवुमन उ सबइ अहइँ जउन जादूगरन अउ भविस्स बतावइवालन क जरिये मिलत हीं। इ सबइ हुवुमन बेकार अहइँ। ओन हुवुमन पइ चलिके तू पचन्क कछू नाहीं मिली।) 21 जदि तू पचे ओन गलत हुवुमन पइ चलब्या, तउ तोहरे पचन्क देस पइ विपत्ति आइ अउर भूखमरी फइली। लोग भूखा मरिहीं। फुन उ पचे कोहाइ जइहीं अउर आपन राजा अउर आपन देवतन क खिलाफ बातन कहिहीं। एकरे पाछे उ पचे मदद बरे परमेस्सर कइँती निहरिहीं। 22 अगर आपन देस मँ उ पचे चारिहुँ तरफ लखिहीं तउ ओनका चारिहुँ कइँती विपत्ति अउर चिन्ताजनक अँधियारा ही देखाइ देइ। लोगन्क उ अंधकार स भरा दुःख ओनका देस तजइ पइ मजबूर करी अउर उ सबइ लोग जउन उ अँधेरे मँ फँसा होइहीं, आपन आपका ओहसे अजाद नाहीं कराइ पइहीं।


text:
निआवाधीसन 12 Awadhi Bible: Easy-to-Read Version (ERV-AWA)
यिप्तह अउर एप्रैम
12 एप्रैम क परिवार समूह क लोग आपन फउजियन क बटोरेन। तब उ पचे नदी पार कइके सापोन नगर गएन। उ पचे यिप्तह स कहेन, “तू हम लोगन क अम्मोनी लोगन क बिरोध मँ जुद्ध करइ बरे काहे नाही बोलाया? हम लोग तोहका अउर तोहरे घरे क बार देब।”
2 यिप्तह ओनका जवाब दिहस, “अम्मोनी लोग हम लोगन बरे अनेक समस्या पइदा करत अहइँ। एह बरे मइँ अउर हमार लोग ओनके खिलाफ लड़ेन। मइँ तू लोगन क बोलाएउँ, किन्तु तू लोग हम लोगन क मदद करइ नाही आया। 3 मइँ लखेउँ कि तू लोग मदद नाही करब्या। एह बरे मइँ आपन जिन्नगी खतरा मँ डाएउँ। मइँ अम्मोनी लोगन स लड़इ बरे नदी क पार गएउँ। यहोवा ओनका हरावइ मँ मोर मदद किहस। अब आजु तू मोरे खिलाफ लड़इ बरे काहे आया ह?”
4 तब यिप्तह गिलाद क मनईयन क एक संग बोलाएस। उ पचे एप्रैम क परिवार समूह क लोगन क संग लड़ेन। उ पचे एप्रैम क लोगन क संग एह बरे लड़ेन, काहेकि ओन लोग गिलाद क मनईयन क अपमान किहे रहेन। उ पचे कहे रहेन, “गिलाद क लोगो, तू लोग एप्रैम परिवार क बचे भए लोगन क अलावा दूसर कछू नाही अहा। तू लोगन क लगे आपन भुइँया भी नाहीं अहइ। तू लोगन क एक ठु हीसा एप्रैम मँ स अहइ तथा दूसर हींसा मनस्से मँ स अहइ।” गिलाद क लोग एप्रैम क लोगन क हराएन।
5 गिलाद क लोग यरदन नदी क घाटन क कब्जा कइ लिहन। उ सबइ घाटन एप्रैम प्रदेस तलक लइ जात रहेन। जब कबहुँ भी एप्रैम स बचा भवा जउन कउनो भी नदी पइ आवत, अउर कहत, “मोका नदी पार करइ द्या” तउ गिलाद क लोग ओहसे पूछतेन, “का तू एप्रैम मँ स अहा?” जदि उ “नाहीं” कहत तउ, 6 उ पचे कहतेन, “‘शिब्बोलेत’ सब्द क उच्चारण करा।” एप्रैम क लोग उ सब्द क सुद्ध उच्चारण नाही कइ सकत रहेन। उ पचे ओका “सिब्बोलेत” सब्द उच्चारण करते रहेन। जदि एप्रैम मँ स बचा मनई “सिब्बोलेत” क उच्चारण करत तउ गिलाद क लोग ओका घाटे पइ ही मार देत रहेन। इ तरह उ समइ एप्रैम मँ स 42,000 मनई मारा ग रहेन।
7 यिप्तह इस्राएल क लोगन क निआवाधीस छ: बरिस तलक रहा। तब गिलाद क निवासी यिप्तह मर गवा। ओका गिलाद मँ ओकर आपन नगर मँ दफनावा गवा।
निआवाधीस इबसान
8 यिप्तह क मरइ क पाछे इस्राएल क लोगन क निआवाधीस इबसान नाउँ क मनई भवा। इबसान बेतलेहेम नगर क निवासी रहा। 9 इबसान क तीस पूत अउ तीस बिटियन रहिन। उ अइसी तीस मेहररूअन आपन पूतन क संग बियाही बरे लिआवा, जउन ओकर रिस्तेदार नाहीं रहिन। इबसान इस्राएल क लोगन क निआवाधीस सात बरिस तलक रहा। 10 तब इबसान मर गवा। उ बेतलेहेम नगर मँ दफनावा गवा।
निआवाधीस एलोन
11 इबसान क मरइ क पाछे इस्राएल क लोगन क निआवाधीस एलोन नाँउ क मनई भवा। एलोन जबूलून क परिवार समूह स रहा। उ दस बर्स तक इस्राएल क लोगन क निआवाधीस रहा। 12 तब जबूलून क परिवार समूह क मनई एलोन मर गवा। उ जबूलून क भुइँया मँ अय्यालोन नगर मँ दफनावा गवा।
निआवाधीस अब्दोन
13 एलोन क मरइ क पाछे इस्राएल क लोगन क निआवाधीस अब्दोन नाउँ क मनई भवा। अब्दोन हिल्लेल नाउँ क मनई क पूत रहा। अब्दोन पिरातोन नगर क निवासी रहा। 14 अब्दोन क चालीस पूत अउ तीस पोता रहेन। उ सबइ सत्तर गधन पइ सवार होत रहेन। अब्दोन इस्राएल क लोगन क निआवाधीस आठ बरिस तलक रहा। 15 तब हिल्लेल क पूत अब्दोन मर गवा। उ पिरातोन नगर मँ दफनावा गवा। पिरातोन एप्रैम भुइँया मँ अहइ। इ उ पहाड़ी देस अहइ जहाँ अमालेकी लोग रहत रहेन।


text:
जिला चित्रकूट, ब्लाक, रामनगर, गांव पराको हिंया रहै वाली राम का बचपन से सिकौला बनावै का बहुतै सउख रहा हवैं। अब व सिकौला अउर बेनवा बना के बेंच लेत हवैं। जेहिसे वहिकर घर खर्चा खातिर कुछ रुपिया मिल जात हवैं।
राम का कहब हवै कि बचपन मा मैं आपन मइके मा बड़ी अम्मा का सिकौला बिनत देखत रहिहौं या सब हाथ अउर आंखी का गुन आय जउन इनतान सिकौला बिन लेत हौं। सिकौला बिने खातिर कांसा अउर पन्नी दुइ चीज लागत हवैं।
कांसा लावै खातिर हमें एक कोस जाये का पडत हवै। एक सिकौला बिने मा पांच से आठ दिन लागत हवैं। पहिले खेती करत रहिहौं तौ समय नहीं मिलत रहैं। जबै से दुकान होइ गे हवै तबै से सिकौला अउर बेनवा बनावै का कम करत रहत हौं। बेनवा मा गोटा अउर पन्नी लागत हवैं फेर ऊंन या पन्नी से सिल दीन जात हवै जउन देखै मा बहुतै नीक लागत हवै।
रिपोर्टर- सहोद्रा


text:
जिला चित्रकूट, ब्लाक कर्वी, गांव बनकट, वार्ड नंबर ग्यारह। हिंया के मड़इन का आरोप हवै कि कुंआ के सफाई लगभग पन्द्रह साल से नहीं भे आय। यहिसे सैकड़न मड़ई पियै खातिर पानी के समस्या झेले का मजबूर हवैं। कुंआ के सफाई करवावैं खातिर कर्वी नगर पालिका मा कहा गा नगर पालिका वाले कहत रहैं कि कुंआ के सफाई करवावैं खातिर प्रधान से कहौ। वा सफाई करवाई।
हिंया के सुनील कुमार का कहब हवै कि वा वार्ड मा लगभग सौ घर हवैं। इं घरन के मड़ई पानी का परेशान हवैं। मजबूरी मा मड़ई पियै खातिर कुआ से गंदा पानी भरत हवैं। कुंआ के सफाई होइ जात तौ पानी के समसया खतम होइ जात।
प्रधान सोना देवी के लड़का विद्या सागर का कहब हवै कि मनरेगा के तहत गांव मा बजट अई तौ कुंआ के सफाई करवा दीन जई। काहे से कि अबै तौ बजट नहीं आय। यहिसे सफाई नहीं होइ सकत हवै।
रिपोर्टर: नाजनी रिजवी


text:
जिला बांदा, ब्लाक तिंदवारी, कस्बा तिंदवारी। हेंया के रजनी का आरोप है कि पति दहेज खातिर मारपीट करत है। 24 मई का मिट्टी का तेल डाल के जलाये देत रहै। बडे मुष्किल से थाना पहुंची। होंआ रपट न लिखैं से 28 मई का एस.पी. का दरखास दिहिस है।
रजनी बताइस-“मोर मायका मौदहा गांव जिला हमीरपुर आय। 2008 मा मोर षादी तिन्दवारी कस्बा के अरबिन्द उर्फ पप्पू से भे रहै। षादी के बाद दस हजार रूपिया अउर मोटर साइकिल के मांग कइके मारपीट करत रहैं। 24 मई का पति अउर सास ज्ञानबाई मिट्टी का तेल डाल के जलावैं का प्रयास करिन। पति अउर सास मोरे तीनौं लड़की का दई के घर से भगा दिहिन। मैं एस.पी. के हेंया आईंव। महिला थाना भेज दिहिन। होंआ से इलाज चलत है। मैं बाप का बुला के मइके चली गइंव। होंआ से अरबिन्द उर्फ पप्पू का समझावैं खातिर फोन कीन गा तौ वा सबै का मार डालै के धमकी दिहिस है। मोहिका डर है कि मोर अउर मइके वालेन के ऊपर कतौ भी घटना कई सकत है। अरबिन्द उर्फ पप्पू से बात करैं कोषिष कीन गे पै कारवही नहीं भे।
एस.पी. राकेश शंकर का कहब है कि या मामला मा था तिंदवारी से जांच कराई जई। मामला सही पावा गा तौ कारवाही कीन जई।


text:
यै पत्र अवधी पत्र-साहित्त कै धरोहर हुवैं। १९२३ ई. की जानी कौनी घड़ी मा लिखा गा रहे है! इनसे ई बात जानी जाय सकत है कि वहि समय गद्य मा खड़ी बोली कै धूम-धड़ाका न रहत तौ का जनीं केतना लेखन अवधी मा आइ जात! यई निराला पढ़ीस केर अवधी कबिताई का सराहत रहे, खुदौ पत्र लिखिन, मुल जाने कौन वजह रही कि खुद अवधी मा कविताई नाहीं किहिन! करते तौ नीक रहत! बहरहाल निराला केर ई दुई पाती हमरे सामने अहैं:
————————————————–
[ १ ]
महावीर प्रसाद द्विवेदी को
“मतवाला” कार्यालय।
बालकृष्ण प्रेस,
२२, शंकरघोष लेन,
कलकत्ता, २७/१०/१९२३
श्री १०८ कमलचरणनमां
विजया क असंख्य भूमिष्ठ
प्रणाम।
बाबा
लिखा रहै, कतों जाब। मुलो जाब नहीं भा। हियैं रहि गयन। कलकत्ते की पूजा दीख। ८-मी के दिन बाबू मैथिलीशरण ते भेट भै, राय कृष्णदास के साथ आये रहैं। ३/४ दिन कउनव माड़वारी की कोठी मं [ मँ ] रहे रहैं। स्वभाव के तो बड़े अच्छे हैं। एक एक ‘अनामिका’ दूनो जनेन का दीन। तब पढ़ि कै सुनावा। प्रसन्न खूब भे। कहेन पहिलेहे रचना बड़ी अच्छी जानि परी मुलो छंद समुझ मं [ मँ ] नहीं आवा। हम कहा, हमरी समुझ मं [ मँ ] यहि छंद ते तुम्हरे वीरांगना के अनुवाद के छंद मं [ मँ ] बहुत थ्वारै फर्क है; वह बेतुका कवित्व छंद है औ यहि मां कतों कवित्व छंद की ३/४, कतों १/२, कतों १/३ लाइन आवति है। महादेव बाबू हमरे परिचय मं [ मँ ] तुम्हार संबंध जोरेन तौ मैथिलीशरण कहेन कि हमका तौ वई बनायन हैं। यही तना की बहुतेरी बातैं होती रहीं। हमारि इच्छा है, अनामिका एक दईं तुमका पढ़ि कै सुनाई।
‘मतवाला’ की कविता औ समालोचना पढ़ि कै लिख्यो। भूल कतों होति होई तो सुधारब। ‘निराला’ की कविता मं [ मँ ] कहां का करैक चही, लिख्यो। यह सम्मति हमरेहे लगे रही।
आशा है अच्छे हौ औ घर मां अच्छी भलाई है। चि० कमला किशोर कस हैं,कानपुर कब जइहौ, घरवालेन क मलेरिया छूट की नहीं, सब लिख्यो।
दास
सूर्य्यकान्त त्रिपाठी
हम रहित हियैं हैं [ है ] । चहै समन्वय के पते पर लिख्यो चाहे मतवाला के पते पर चिट्ठी हमका मिलि जाई।
दास
सूर्य्यकान्त
[ पता : ]
Shreeman
Pandit Mahavir Prasad ji
Dwiwedi maharaaj
Daulatpur ( Raebareli )
[ पत्र दौलतपुर से जुहू कलां, कानपुर भेजा गया। ]
[ २ ]
महावीर प्रसाद द्विवेदी को
६/११/२३
श्री चरणेषु—
कृपापत्र पढ़ा। मतवाला कै संख्या दीख। सरस्वती संपादक के नोटन मं [ मँ ], न समुझि सकेन, भूलै काहे नहिंन। कारण लिखि देत्यो तो समुझि जाइत। अबै तो मतवाला की समालोचना के पुष्ट कारण ते भूलै जानि परत है।
सरस्वती सम्पादक के विषय मं [ मँ ] लिखै बैठेन तो हमहूँ ५/६ पृष्ठ लिखि डारा। मुलो पीछे जब जाना कि तुम्हारा समय अकारण नष्ट होई तब फारि डारा। याकन कहा, ‘द्विवेदी जी का प्रत्यक्ष नहिंन तो का भा सरस्वती ते परोक्ष सम्बन्ध तो है; उइ अपनी बिदाई मं [ मँ ] यह बात स्वीकार करि चुके हैं। अतएव सरस्वती का पक्ष उइ लेबे करिहैं। औ वहिका वई बनायन है [ हैं ] तो अपने रहत उइ वहिकै उल्टी समालोचना देखि सकत हैं?’ कुछो होय हमका युक्ति ते काम। बात युक्तिपूर्ण होई तो चित्त मं [ मँ ] बैठि जाई, न होई, अलग ह्वइ जाई।
हम जो रामायण पाठ आदि मं [ मँ ] बनियई क भाव राखा होब – अर्थात् लोग हमका अच्छा कहैं औ हम नामी ह्वइ जाई – बड़े सच्चरित्र साधु महापुरुष कहाई – हे राम हम तुम्हार नाव लेइत है बदले मं [ मँ ] तुमहूँ कुछ दियव, तो जउन यहु ह्वय रहा है यहु ठीक है। यही तना का विपरीप [ विपरीत ] फल मिलत है। औ लोग प्रकृति का एक अध्याय पढ़ि कै समुझै वाली बहुती बातै पाय सकत हैं।
— दास सूर्य्यकान्त।
[ साभार : निराला की साहित्य साधना-३/ संकलन: राम विलास शर्मा/ पृष्ठ: २७५-२७६ / राजकमल प्रकाशन ]
सादर;
अमरेन्द्र नाथ त्रिपाठी


text:
उत्पत्ति 29 Awadhi Bible: Easy-to-Read Version (ERV-AWA)
याकूब राहेल स मिलत ह
29 तब याकूब आपन जात्रा जारी रखेस। उ पूरब क देस मँ गवा। 2 याकूब निगाह किहेस, उ मइदान मँ एक इनारा लखेस। हुआँ इनारा क नगिचे भेड़ी क तीन झुण्ड पड़ी रहिन। इहइ एक इनारा रहा जहा इ सबइ भेड़िन पानी पिअत रहिन। हुआँ एक बड़ी सिला स इनारा क मुँइ मूँदा रहा। 3 जब सबहि भेड़िन हुआँ बदुर जात रहिन तउ गड़रिया चट्टान क इनारा क मुँहे प स हटावत रहेन। तब सबहि भेड़िन ओकर चल पी सकत रहिन। जब भेड़िन पी चुकत रहिन तब गड़रिया सिला क फुन अपनी जगह प रख देत रहेन।
4 याकूब हुआँ गड़रिया स कहेन, “भाईयन, आप लोग कहा क अहइँ?”
उ पचे जवाब दिहन, “हम पचे हारान क अही।”
5 तब याकूब कहेस, “का आप लोग नाहोर क पूत लाबान क जानत ही?”
गड़रियन जवाब दिहेन, “हम पचे ओका जानित ह।”
6 तब याकूब पूछेस, “उ कुसल स तउ अहइ?”
उ पचे कहेन, “उ सबइ ठीक अहइँ। सब कछू बहोत नीक अहइ। लखा, उ ओकर बिटिया राहेल आपन भेड़िन क संग आवति अहइ।”
7 याकूब कहेस, “लखा, अबहि दिन अहइ अउ सूरज बूड़इ मँ अबहि, काफी देर बाटइ। रात बरे जनावरन क बटोरइ क अबहि टेम नाही बा। ऍह बरे ओनका पानी द्या अउ ओनका मइदान मँ लौटि जाइ द्या।”
8 मुला उ गड़ेरियन कहेन, “हम पचे इ सबइ तब तलक नाही कइ सकित जब तलक सबहि झुण्ड नाही बटुरि जातिन। तब हम पचे सिला क इनारा स हटाइब अउ सब भेड़िन पानी पीइही।”
9 याकूब जब गड़ेरियन लोगन स बात करत रहा तब राहेल आपन बाप क भेड़िन क संग आइ। (राहेल क काम भेड़िन क देख रेख करब रहा।) 10 राहेल लाबान क बिटिया रही। लाबान, रिबका क भाई रहा, जउन याकूब क महतारी रही। जब याकूब राहेल क लखेस तउ जाइके सिला क हटाएस अउ भेड़िन क पानी पियाएस। 11 तब याकूब राहेल क चूमेस अउ भोंकारा मारिके रोएस। 12 याकूब बताएस कि मइँ तोहरे बाप क खानदान स अहउँ। उ राहेल क बताएस कि मइँ रिबका क पूत अहउँ। ऍह बरे राहेल घर क पराइ गइ अउ आपन बाप स कहेस।
13 लाबान आपन बहिन क पूत याकूब क बारे मँ खबरिया सुनेस। ऍह बरे लाबान ओसे भेटंइ परान। लाबान ओसे गले मिला, ओका चूमेस अउ ओका आपन घरे लइ आवा। याकूब जउन कछू भवा रहा, ओका लाबान क बताएस।
14 तब लाबान कहेस, “बहोत अच्छी बात अहइ तू हमरे खानदाने स अहा।” ऍह बरे याकूब लाबान क संग एक महीना तलक रहा।
लाबान याकूब क धोखा देत ह
15 एक दिन लाबान याकूब स कहेस, “इ ठीक नाही अहइ कि तू हमरे हिआँ बे पगारे क काम करतइ रहा। तू नातेदार अहा, नउकर नाही। मइँ तोहका का पगार देउँ?”
16 लाबान क दुइ बिटिया रहिन। बड़की लिआ रही अउ लहुरी राहेल।
17 राहेल सुन्नर रही अउ लिआ क आँखियन कमज़ोर अउ धुँधरी रहिन। 18 याकूब राहेल स पिरेस करत रहा। याकूब लाबान स कहेस, “जदि तू मोका आपन बिटिया राहेल क संग बियाह करइ द्या तउ मइँ तोहरे हिआँ सात बरिस तलक काम कइ सकत हउँ।”
19 लाबान कहेस, “इ ओकरे बरे नीक होइ कि कउनो दूसर क बजाय उ तोहसे बियाह करइ। ऍह बरे मोरे संग ठहरा।”
20 ऍह बरे याकूब ठहरा अउ सात बरिस तलक लाबान बरे काम करत रहा। लेकिन इ समइ ओका बहोत कम लगा काहेकि उ राहेल स पिरेम करत रहा।
21 सात बरिस क पाछे उ लाबान स कहेस, “मोका राखेल क द्या जेहसे मइँ बियाह करउँ। तोहरे हिआँ मोरे काम करइ क टेम पूर होइ गवा।”
22 ऍह बरे लाबान उ जगह क सब लोगन क एक भोज दिहस। 23 उहइ राति लाबान आपन बिटिया लिआ क याकूब क लगे लावा। याकूब अउ लिआ अपुस मँ तन क संबंध जोड़ेन। 24 (लाबान आपन बिटिया बरे, दासी क रुप मँ आपन नउकरानी जिल्पा क दिहस।) 25 भिन्सारे याकूब जानेस कि उ लिआ क संग सोवा रहा। याकूब लाबान स कहेस, “तू मोका धोखा दिहा ह। मइँ तोहरे बरे कठिन मेहनत ऍह बरे किहेउँ कि मइँ राहेल स बियाह कइ सकउँ। तू मोका धोखा काहे दिहा ह”
26 लाबान कहेस, “हम पचे आपन देस मँ लहुरी बिटिया क जेठ बिटिया स पहिले बियाह नाहीं करइ देइत। 27 मुला बियाह क रस्म क पूरा हफता तलक मनावत रहा अउ मइँ राहेल क भी तोहका बियाह बरे देब। मुला तोहका सात बरिस तलक मोर सेवा करइ क पड़ी।”
28 ऍह बरे याकूब इहइ किहस अउ हप्ता क बिताएस। तब लाबान आपन बिटिया राहेल क भी ओका आपन मेहरारु क रुप मँ दिहस। 29 (लाबान आपन बिटिया राहेल क दासिनी क रुप मँ आपन नउकरानी बिल्हा क दिहस।) 30 ऍह बरे याकूब राहेल क संग भी तने क सम्बंध किहस अउ याकूब राहेल क लिआ स जियादा पियार किहस। याकूब लाबान बरे अउर सात बरिस तलक काम किहस।
याकूब क परिवार बाढ़त ह
31 यहोवा लखेस कि याकूब लिआ स जियादा राहेल क पिआर करत ह। ऍह बरे यहोवा लिआ क इ जोग्ग बनाएस कि उ बच्चन क जन्म दइ सकइ। मुला राहेल क कउनो लरिका नाही भवा।
32 लिआ एक पूत क जन्म दिहस। उ ओकर नाउँ रुबेन राखेस। लिआ ओकर नाउँ ऍह बरे राखेस काहेकि उ कहेस, “यहोवा मोरे कष्टन क लखत ह। मोर पति मोका पिआर नाही करत, ऍह बरे होइ सकत ह कि मोर भतार अब मोसे पिआर करइ।”
33 लिआ फिन गरभधारण किहस अउ उ दूसर पूत क जन्म दिहस। उ इ पूत क नाउँ सिमोन रखेस। लिआ कहेस, “यहोवा सुनेस कि मोका पिआर नाही मिलत, ऍह बरे उ मोका इ पूत दिहस।”
34 लिआ फुन गरभधारण किहस अउ एक ठु अउर पूत क जन्मेस। उ पूत क नाउँ लेवी धरेस। लिआ कहेस, “अब फुरइ मोर भतार मोका पिआर करी। मइँ ओका तीन पूत दिएउँ ह।”
35 तब लिआ एक अउर पूत क जन्मेस। उ इ लरिका क नाउँ यहूदा धरेस। लिआ ओका इ नाउँ दिहस काहेकि उ कहेस, “अब मइँ यहोवा क स्तुति करब”। तब लिआ क बच्चा होब बन्द होइ गवा।


text:
जिला चित्रकूट, ब्लाक रामनगर, गांव लोधौरा बरेठी। हिंया के किसानन का आरोप हवै कि बड़े किसान का सूखा राहत का चेक सरकार कइती से नहीं मिला आय। यहिके खातिर रामनगर ब्लाम मा अउर डी.एम. नीलम अहलावत से 5 मार्च का कहा गा। उंई भरोसा दिहिन कि यहिके खातिर सरकार से कहा जई।
गांव के काश्तकार किसान राकेश कुमार 18 बिगहा, सोमदत्त के 37 बिगहा, हरिश्चन्द्र के 17 बिगहा और भूरालाल यादव के 30 बिगहा जमीन हवै। उंई सबै किसान कहिन कि उनका सरकार कइती से मुआवजा नहीं मिला आय। खेती मा कउनौ फायदा नहीं आय। यहिसे हम किसान भूखन रहैं के कगार मा पहुंच गे हन। हमार या साल पूर जमीन परती परी हवै। अपने बच्चन के स्कूल के फीस तक नहीं जमा कइ पाइत हन। मुआवजा खातिर लेखपाल राजकुमार से भी कहे हन, पै वा कउनौ ध्यान नहीं देत आय। यहै से डी.एम. नीलम अहलावत से कहे हन।
लेखपाल राजकुमार का कहब हवै कि सरकार कइती से 11 बिगहा जमीन वाले किसानन का चेक आय रहैं। उनका बांट दीन गें हवैं। बड़े काश्तकार किसानन का चेेक सरकार कइती से नहीं आवा आय। अगर सरकार चेक देइ तबहिने काश्तकार किसानन का चेक दीन जा सकत है।
डी.एम. नीलम अहलावत का कहब हवै कि काश्तकार किसानन का मुआवजा दें खातिर सरकार से मांग कीन जई।
जिला चित्रकूट, ब्लाक रामनगर, गांव लोधौरा बरेठी। हिंया के किसानन का आरोप हवै कि बड़े किसान का सूखा राहत का चेक सरकार कइती से नहीं मिला आय। यहिके खातिर रामनगर ब्लाम मा अउर डी.एम. नीलम अहलावत से 5 मार्च का कहा गा। उंई भरोसा दिहिन कि यहिके खातिर सरकार से कहा जई।


text:
जिला फैजाबाद, ब्लाक मया, ग्रामसभा गौहनिया, गांव रामपुर। हिंआ कै दिनेष बेटवा रामजगत राजापुर गंाव के सुषीला से प्रेम विवाह करे रहिन। सुषीला कै आरोप बाय कि 26 मार्च का दहेज के ताई मिट्टी कै तेल डारि के जलावै कै कोशिश करिन।
राजापुर गांव कै सर्वजीत वर्मा अउर सुषीला बताइन कि आठ महीना पहिले विवाह भै रहा जेसे सुषीला गर्भवती होय गइन। पता चलै पै दुइनौ जने कै षादी कराय दीनगा। षादी के बाद से पूरा परिवार दहेज के खातिर हमेषा मारत पीटाथिन। 26 मार्च 2015 का यतना मार दिहिन कि सुषीला लहूलुहान होय गइन। उनकै पति षरीर पै मिट्टी कै तेल डारिके जलावै कै प्रयास करिन।
सुषीला बताइन कि बहुत चिरौरी करै के बाद दस मिनट कै मौका दिहिन। कहिन दस मिनट मा दहेज लइके अपने बाबू का बुलावा। फोन कइके घरवाले से सब बतायन। हमार बाबू पुलिस अउर किसान यूनियन वाले के साथे आइन। गोषाईगंज सामुदायिक स्वास्थ्य केन्द्र लै गइन। वहिंकै डाक्टर फैजाबाद रिफर कै दिहिन।
गोषाईगंज कै एस.ओ. जयषंकर सिंह बताइन कि सुषीला के तहरीर पै पति दिनेष, ससुर रामजगत अउर ननद राजलक्ष्मी के खिलाफ दहेज उत्पीड़न अउर जान से मारै कै केस दर्ज भै बाय।
जान से मारै कै करिन कोशिश
जिला फैजाबाद, ब्लाक मया, ग्रामसभा गौहनिया, गांव रामपुर। हिंआ कै दिनेष बेटवा रामजगत राजापुर गंाव के सुषीला से प्रेम विवाह करे रहिन। सुषीला कै आरोप बाय कि 26 मार्च का दहेज के ताई मिट्टी कै तेल डारि के जलावै कै कोशिश करिन।


text:
बांदा जिला के महुआ मा करीब 400 मड़ई रहत हैं। हिंया के नगर निगम की लापरवाही से सफाई का काम रुका पड़ा है। हिंया के खातिर 5 सफाईकर्मी चयनित हैं, पै सफाई का काम कउनौ नहीं करत आय।
रज्जन बताइस है कि गंदगी खातिर कपड़ा पड़ा है। हिंया सफाईकर्मी नहीं आवत आय। महीना मा एक दुई दरकी आवत हैं, तौ कचरा इकट्ठा होई जात है। यहै काम सही तरीका से कीन जाय, तौ कचरा न बचे। बीडीओ हमार हिंया रात दिन बैइठत है अउर आवत जात है, का वा जानत नहीं आय का? पै कउनौ कार्यवाही नहीं करत आय। विनोद का कहब है कि हमार दुकान के सफाई जमादार करत है। पचास रूपिया महीना देइत है। सबै दुकान वाले यहिनतान सफाई करावत हैं। आज तक सफाईकर्मी आउबे नहीं भा। जब नहीं झाड़त आय तौ सब आपन से झाड़ू लगा लेत हैं। बीडीओ से मड़ई कहीं देत है, पै बीडीओ सुनतै नहीं आय, तौ का होई कोहू से कहे से। कउनौ से बुराई लीन्हें कउनौ मतलब नहीं आय।
बीडीओ ओपी मिश्रा का कहब है कि मोर सउहें या मामला तुम्हारे द्वारा आवा है। मैं अबै सफाईकर्मी भेजने सफाई करावत हौं।
रिपोर्टर: प्रमिला
Published on May 22, 2018


text:
जिला बांदा। उत्तर प्रदेश सरकार कुपोषण दूर करैं खातिर कइयौतान के स्वास्थ्य अउर खान पान के व्यवस्था करत है। यहिके बाद भी जिले मा कुपोषण के शिकार बच्चन से जिला अस्पताल का एन.आर.सी. वार्ड बच्चन से हमेशा भरा नजर आवत है।
महुआ ब्लाक के गांव मनीपुर के रामलली कहिस कि मोर 10 महीना के दूनौ बच्चा हैं एक साथ भे रहै, पै यतने कमजोर हैं कि बइठ तक नहीं पावत आय। या मारे 24 मई से हेंया भर्ती करे हौं। अब जा के उनके शरीर मा कुछ बदलाव देखान है।
बबेरू ब्लाक, गांव अनमान के बिनीता के 8 महीना का बच्चा है 7 दिन से एनआरसी मा भर्ती करे है। वहिका कहब है कि मोर बच्चा आयुष कमजोर है। सोचत हौं कि केतनी जल्दी ठीक होई के बइठैं लागै।
एन.आर.सी. के स्टाप नर्स सुरवी गुप्ता कहिस कि कुपोषण के शिकार बच्चन का अंडा, दूध, फल खाना सबै दीन जात है अउर जउन लोग बच्चन के साथै मा आवत हैं। उनका खाना अउर पचास रूपिया रोज दीन जात है। पहिले सौ रूपिया दें का नियम रहै, पै खाना लोग अपने से खात रहैं। या मारे या साल अप्रैल 2016 के नये जीओ मा शासन स्तर से पचास रुपिया रोज अउर खाना दें का नियम आवा है।
रिपोर्टर – गीता


text:
सपन्याह 1 Awadhi Bible: Easy-to-Read Version (ERV-AWA)
1 इ सँदेसा अहइ जेका यहोवा सपन्याह क दिहस। सपन्याइ इ सँदेसा तब पाएस जब आमोन क पूत योसिय्याह यहूदा क राजा रहा। सपन्याह वूसी क पूत रहा। वूसी गदल्याह क पूत रहा। गदल्याह अमर्याह क पूत रहा। अमर्याह हिजकिय्याह क पूत रहा।
लोगन क निआव करइ क यहोवा क दिन
2 यहोवा कहत ह, “मइँ देस क हर चीज क पूरी तरह नस्ट कइ देबउँ। 3 मइँ सबहिं लोगन क अउर सबहिं जनावरन क नस्ट करबेउँ। मइँ अकास क चिरइयन अउ सागरे क मछरियन क नस्ट करबेउँ। मइँ पापी लोगन क अउर ओन सबहिं चीजन क जमीन पइ स नाउँ निसान मेट देबउँ।” यहोवा इ सब कहेस।
4 यहोवा कहेस, “मइँ यहूदा अउ यरूसलेम क वासिइयन क खिलाफ आपन हाथ उठाउब। मइँ इ जगहन स उ सबइ क हटाइ देब जउन अबहुँ तलक लबार देवता बाल क पूजा करत ह। अउर उ याजकन क नाउँ क जउन बाल क सेवा करत ह। 5 मइँ ओन सबहिं लोगन क हटाइ देब जउन आपन छते स तारन क पूजा करत ह, अउर उ लोगन क जउन यहोवा क नाउँ क किरिया खात हउँ, किन्तु फुन उ पचे लबार देवता मोलेक क किरिया खात ह। 6 कछू लोग यहोवा स विमुख होइ गएन। उ पचे मोरे पाछे रहब तजि दिहेन। उ पचे यहोवा स मदद माँगब भी बंद कइ दिहेन। एह बरे मइँ ओन लोगन क उ जगहिया स हटाउब।”
7 मोर सुआमी यहोवा क समन्वा चुप रहा! काहेकि लोगन क निआव करइ बरे यहोवा क दिन हाली ही आवत अहइ। यहोवा आपन भेंट बलि तइयार कइ लिहस ह अउर उ आपन बोलाए भए मेहमानन क तइयार कइ लिहस ह।
8 यहोवा कहेस, “यहोवा क बलि क दिन, मइँ राज पुत्रन अउर दूसर प्रमुखन क राजा देबउँ। मइँ दूसर देसन क ओ़ढ़नन क पहिरइ वालन क सबहिं लोगन क सजा देबउँ। 9 उ दिना मइँ ओन सबहिं लोगन क सजा देबउँ जउन अन्धविस्सास क देहलीज़ पइ वूदत हीं। मइँ ओन लोगन क सजा देबउँ जउन सुआमी क घरे क कपट अउर हिंसा स बटोरे भए धने स भरत हीं।”
10 यहोवा इ भी कहेस, “उ दिना, लोग यरूसलेम मँ मछरी-दुआरे पइ मदद बरे गोहरावत रहा होइहीं। सहर क दूसर हींसन मँ लोग नरियात रहा होइहीं अउर लोग सहर क चारिहुँ कइँती क पहाड़ियन मँ चिजियन क नास होइ क जोरदार आवाज अनकत रहा होइहीं। 11 तू खाले नगर क निवासियो विलाप करा! काहेकि बइपारियन क रोक दीन्ह जाइहीं। अउ धनी बइपारी बरबाद कइ दीन्ह जइहीं।
12 “उ समइ, मइँ दिआ लइके समूचई यरूसलेम मँ ओनका खोजत रहब। मइँ ओन सबहिं लोगन क हेरब जउन कि दाखरस क तलछट क नाईं अहइँ। उ पचे कहत ह, ‘यहोवा कछू नाहीं करत ह, न अच्छा अउर न ही बुरा।’ 13 तब दूसर लोग ओनकर सारी सम्पत्ति लइ लेइहीं अउर ओनकर घरन क बरबाद करिहीं। उ समइ जउन लोग घर बनाए होइहीं, उ पचे ओनमाँ नाहीं रइहीं अउर जउन लोग अंगूरे क बेलन क खेते मँ रोपे होइहीं, उ पचे ओन अगूंरन क दाखरस नाहीं पीइहीं, ओन चीजन क दूसर लोग लइ लेइहीं।”
14 यहोवा क निआव क दिन हाली आवति अहइ। उ दिन निअरे अहइ, अउर तेजी स आवति अहइ। यहोवा क निआव क खास दिन लोग चिचिआन भवा सुर सुनिहीं। हिआँ तलक कि वीर जोधा भी चिचिअइहीं। 15 उ समइ परमेस्सर आपन किरोध परगट करी। उ खौफनाक विपत्तियन क समइ होइ। उ विध्वंस क समइ होइ। उ करिआ, भए बादर अउर तूफानी दिन क अँधियारा क समइ होइ। 16 इ दिन सैनिकन क किलाबंध नगरन अउर रच्छा-मीनारन पइ हमला क अलार्म स भरा भवा होब्या।
17 यहोवा कहेस, “मइँ लोगन क जिन्नगी बहोत दूभर कइ देबउँ। लोग ओन आँधरन क नाई चारिहुँ कइँती जइहीं जेनका इ भी मालूम नाहीं कि उ पचे कहाँ जात अहइँ? काहेकि उ सबइ लोग यहोवा क खिलाफ पाप किहेन। अनेक लोग मारि डावा जइहीं। ओनकर खून जमीने पइ बही। ओनकर ल्हासियन गोबरे क नाई भुइँया पइ पड़ी भई सड़त रही। 18 ओनकर सोना चाँदी ओनकर मदद नाहीं कइ पाई। उ समइ, यहोवा बहोतइ छुब्ध अउ कोहान होइ। यहोवा पूरे संसार क आपन किरोध क आगी मँ बारिके बरबाद कइ देइ। यहोवा पूरी तरह भुइँया पइ सब कछू बरबाद कइ देइ।”


text:
कबि बेकल उत्साही जी कै नाव परिचय कै मोहताज नाहीं अहै। कबि बेकल उन गिने चुने सायरन मा हैं जिनकी कबिताई मा माटी कै महक भरपूर है। इनकी सायरी के सामे अवध की हसीन छाँव मा सुनैया/पढ़ैया देर तक मगन मन सुँहुताय सकत है। संजोग से यही महीना की ६ तारीख का बेकल जी से मुलाकात भै। यहि मुलाकात का इसमिरिति के आधार पै यहि पोस्ट मा उकेरित अहन:
साल भर पहिले अवधी सम्मेलन / साहित्य अकादमी-दिल्ली मा पहिली बार बेकल जी से मुलाकात भै रही। तबै से इच्छा रही बैठि के कुछ बात करै क मौका लागत, संजोग से दिल्लिन मा ई मौका फिर बना। लगभग तिरासी साल के बादौ यतनी सक्रियता कमै देखै क मिलत है, जस बेकल जी मा देखान। ठाट-बाटू साहित्तकारन से अलग बेकल जी बिना कौनौ औपचारिकता के मिले। वही सदासयता के साथ मिले जेस यक अच्छे सायर मा हुवै क चही। पहिले नाव-धाव काम-धाम आद बातैं पूछिन, वहिके बाद तौ जैसे पूरे अवध कै भूगोल उनकी आँखिन मा खिंचा हुवै, यही तरह यक से यक बात करत चला गये।
कौनौ बहुतै नाक-भौं सिकोड़ू पछिमहा कबौ बोला रहा कि इन पूरब के साकिनन से बतुवाव तौ जबान खराब होइ जात है। साइद परफूम सुँघैयन का माटी कै महक जँचत नाय, यही बात रही होये अस सोचै के पीछे। बहरहाल बेकल जी का खूब गरब है पूरब पै, यहिकी भासा पै, यहिकी सखसियतन पै, यहिकी कल्चर पै, यहिकी माटी पै। यक्कै साँस मा जाने केतना नाव गिनाय डारिन – राम , बुद्ध , तुलसी , कबीर , च्यवन रिसि , मियाँ सलार , घाघ , भड्डरी , बिरगेडियर उसमान , अब्दुल हमीद , बिनय कुमार , जिगर साहेब .. .. .. आद आद। हरदोई औ’ लखीमपुर खीरी मिलाइके यहिरी कै सगरौ इलाका पूरब मानत हैं। कहनाय है कि बस्ती के बाद फिर गोरखपुर-देवरिया मा भोजपुरी झाँकय लागत है। सन १९८६ मा जब राजसभा/संसद मा चुनि के गये तौ पहिली बार ‘पूर्वान्चल राज्य’ कै माँग रखिन, जेहिकै सबै बिरोध किहिन सिवाय दुइ-तीन जने का छोड़ि के। जाहिर है कि आजौ ई माँग चलति अहै जेहमा सियासी नखड़ा ढेर है, न कि संसकिरितिक सोच। राजनीतिक सफर कै कुछ बातौ बताइन। गौरतलब इहौ है कि ‘उत्साही’ नाव १९५२ मा पं. जवाहर लाल नेहरू काब्य-पाठ पै खुस होइके दिहे रहे।
बेकल जी का अवधी से बड़ा लगाव है। यही वजह से उनकी खड़ी बोली की सायरिउ मा अवधी रची बसी है। ब्यापक तौर पै बेकल जी अवधिउ मा लिखिन। अउर ई काम वै अपने कबिताई के सुरुआत से निबाहत अहैं। १९५२ से मंच पै अवधी कबिताई सुनावत अहैं। यहि समय वै यक तिकड़ी के रूप मा बहुत लोकप्रिय रहे। तीनौ जने रहे: १- खुद बेकल जी , २- मोती बी.ए. , अउर ३- गोपाल सिंह ’नेपाली’। बेकल जी अवधी मा पढ़त रहे, मोती बी.ए. भोजपुरी मा, अउर नेपाली जी खड़ी बोली मा। बेकल जी यक वाकया बताइन। यक बार स्याम नरायन पाड़े निराला जी से कहिन कि “ इन लोगन से कहौ कि बेकार का देहाती मा सुनावत अहैं ! ” निराला जी कहिन कि “ देखौ , तोहार ई ‘चित्तौड़’,‘हल्दीघाटी’ रहे न रहे , मुला इनकै कविताई रहे, यै माटी कै सायर हैं ! ” बेकल जी रमई काका , बंसीधर सुकुल जैसे अवधी कवियन के साथे यक लम्बा दौर गुजारिन। काका जी के साथे आकासबानिउ मा आपन भूमिका निभाइन । हम काका जी के साथ बिताये दिनन के बारे मा संस्मरन लिखै कै निबेदन किहेन। बेकल जी बतावत हैं कि पहिली बार जब वै लन्दन गये रहे, तौ हवाई अड्डा पै बीबीसी वालेन से इन्टर्ब्यू मा अपनी बात कै सुरुआत अपनी मादरे-जुबान अवधी से किहिन:
“ नाचै ठुमुक ठुमुक पुरवाई
खेतवन बाँह लियत अँगराई
देवी देउता सोवैं फूल की सेजरिया,
निराला मोरा गाँव सजनी।
बन उपवन हरियाली हुमसै
माटी सुघर बहुरिया।
बँसवाटी लौचा झकझोरै
यौवन मस्त बयरिया।
पेड़न पंछी चाँदी टोरै
नदिया बीच मछरिया
बरसै झूम झूम के सोने कै बदरिया,
निराला मोरा गाँव सजनी। ”
[ ~ बेकल उत्साही ]
बेकल जी की अवधी कबितन कै सँगरह डाइमंड पबलिकेसन से जलदियै आवै वाला है। अवधी गजल कै स्वाद लियै बरे हम सब इन्तिजारी मा अहन। अपने मा समाहित करै की अद्भुत छमता के चलते बेकल जी अवधी का बेजोड़ भासा कहत हैं। मुल्ला दाउद के चंदायन से लैके आज तक की अवधी केरि काब्य जात्रा का यहिकै परमान मानत हैं।
तुलसी , कबीर , जायसी जैसे कबियन के जन-जुड़ाव कै बेकल जी घनघोर तारीफ करत हैं। फिराक साहब का याद करत हैं अउर उनकी कही बात बतावत है:
“ तुलसी सायरी कै खुदा हैं अउर कबीर सायरी कै पैगम्बर ..! ” [ ~ फिराक गोरखपुरी ]
हुजूर केर कबीर की पसंदगी पै यनही कै लिखा सेर याद आवत है:
“ छिड़ेगी दैरो हरम में ये बहस मेरे बाद,
कहेंगे लोग कि बेकल कबीर जैसा था। ”
साहब तुलसी के सबद परयोग कै क्लासिकी का बरबस सराहत हैं। कहत हैं कि ‘नज़दीक’ फारसी कै सबद रहा लेकिन वहिका ‘नगीच’ बनाय के जनता के और नगीचे पहुँचाय दियब तुलसी कै काबिले-तारीफ कमाल है। ‘गरीबन नेवाजू’ सबद मा बहुवचन बनवै कै कला देखी जाय सकत है। तुलसी भासा के अस्तर पै दुनिया भर की अच्छाई का अइस मिलाइन कि वनकी रचना कै बिस्व ब्यापक परभाव परा अउर अवधी कै आपन भासाई आधारौ बखूबी बना रहिगा। बेकल जी कै कहब है कि भासा का लैके जे बहुत फर्चई-पसन्दी ( प्योरीटैरियन एप्रोच ) करत है वहका तुलसी से कुछ सिखै क चही। कहत हैं कि अंग्रेजी तक कै सबद जिनका जनता सुतारे लै चुकी हुवै, वन्हैं कबियन का अपनी भासा मा परयोग करै क चही। जिन भक्त कबियन कै जनम अस्थान पै विवाद है, उनमा तुलसिउ जी हैं। कुछ लोगै तुलसी जनम का बाँदा जिला से जोड़त हैं, मुला बेकल जी कहत हैं कि तुलसी गोन्डा जिला मा पैदा भा रहे। गोन्डा के पसका/राजापुर गाँव मा। कहनाय है कि यनके बाद तौ जइसे तुलसी नाव धरै कै परंपरै परि गै। तुलसीपुर मा यक संत तुलसीदास भये जे जानकी विजय लिखिन। सौरव/एटा मा यक तुलसी दास भये, रतना कै तालुक यनही से रहा। गोन्डा वाले तुलसीदास देखै-सुनै मा थोरक् कम ठीक रहे अउर बिन बियाहेन रहि गा रहे। यनही तुलसीदास कै सिस्य गोन्डा कै रहवैया जगत दास रहे, जे बरवै मा खूब सायरी किहिन। बेकल जी तुलसी की कबिताई का साहित्तिक बनाव-सिंगार के तौर पै देखै कै हिमायती हैं, न कि केवल आस्था के तौर पै।
बरवै छन्द कै सौरभ अवधी साहित्त मा बिखरा परा है। बरवै छंद पै रहीम से जुड़ी घटना कै जिक्र बेकल जी किहिन। यहिकी कहानी बतायिन। रहीम दास कै नौकर छुट्टी पै चला गा रहा, नयी बियाहिता मेहरारू के लगे ढ़ेर दिन रहिगा, आवै लाग तौ चिन्ता हुवै लाग कि अब तौ रहीम बहुत बिगड़िहैं। मेहरारू दुइ लाइन लिखि के उन्हैं भेजिस:
“ प्रेम रीत कै बिरवा, लगेहु लगाय।
सीचन की सुधि लेउ, मुरझि न जाय॥ ”
जब रहीम इन लाइनैं का देखिन तौ यहि छंद पै रीझि बैठे। बड़े उत्साह मा नौकर का सजा दिहिनJ कहिन कि तोहार सजा है कि जाय के ई छंद तुलसीदास का दियौ, अउर कहौ कि रहीम भेजिन हैं, यहिमा कुछ लिखैं। गौरतलब है कि तुलसीदास रामायन यहू छंद मा लिखिन जेहिका बरवै रामायन कहत हैं।
आज के लेखन मा मुक्त छंद की बयार का बेकल जी बहुत ठीक नाय मनते। कहत हैं कि जौने देस मा बिटिया के बिदाई के समय कै रोवायिउ तरन्नुम मा हुवत है, वहि देस के लेखन का लय-छंद से यतना मुक्त हुअब बहुत अच्छा नाहीं है। आज की हिन्दी कविता कै जनता से दूरी कै यक वजह इहौ है। यही सिलसिले मा बेकल जी अपने ‘दोहिकू’ परयोग का बतायिन कि यहिमा १३-१६-१३ मात्रा पै हम भाव का साधेन। ई दोहिकू देखै लायक है:
“ गोरी तेरे गाँव में
पीपल बरगद टहल रहे हैं
मौसम बाँधे पाँव में। ”
अपनी सूरीनाम जात्रा के यक वाकये कै जिक्र किहिन। कहिन कि सूरीनाम मा यक बुढ़वा मनई खेते मा कुछ करत रहा, हम वकरे लगे गयेन और कहेन कि “ दादा , काव निरावत अहौ? ” एतना सुनतै दौरा दौरा लगे चला आवा और कहिस, “ हमरे देस से आवा हौ का? ” फिर मारे सनेह के रोवै लाग। “ जननी जन्मभूमिश्च स्वर्गादपि गरीयसी ! ”
बेकल जी का कुछ बातन कै अफसोसउ है, लोगन के मन मा परत मजहबी फाट बहुत दुखद है। कहत हैं कि मिलवा कल्चर का न समझ पाउब आज के समय कै बड़ी खामी है, जेहिकै लाभ दुइनौ तरफ कै मजहबी लोग उठाय रहे हैं अउर लोग गुमराह हुवत हैं। साहित्त कै जनता से दूर हुअब नुकसानदेय मानत हैं, कहत हैं कि हिन्दी का भासाई तौर पै गँवईं रंग-ढ़ंग से परहेज करब ठीक नहीं। अवधी का नयी तकनीकी से दूर रहै कै उन्हैं दुख है, कहत हैं कि जइसे भोजपुरी कै ‘महुआ’ आद चैनल बन रहे हैं, अवधिउ का यही तिना आगे आवै का चाही। ग्लोबल समय मा अवधी अपनी महान समरिधि का तकनीकी से हाजिर न कै सकै, ई बहुत बड़े दुख कै बात है। लोगन का यहि काम का जोर-सोर से सुरू करै क चाही।
यहितरह जेतना कुछ याद आवा वहका लिखेन। खुदा से दुवा करित है कि बेकल जी दीर्घायु हुवैं, यही तरह सक्रिय रहैं, अवधी केर औरउ सँगरह आवैं, हम सबकी पीढ़ी का प्रेरना दियत रहैं ! आमीन !!
लगे हाथ बेकल जी की आवाज मा ई गीतौ सुना जाय , जेहका हम बीबीसी से मोबाइल रिकार्ड के जरिये लिहेन है:


text:
जिला चित्रकूट, ब्लाक पहाड़ी, गांव देवल। हिंया के राजरानी बीस बरस से कालोनी खातिर परेशान हवैं। कालोनी खातिर कइयौ दरकी प्रधान शान्ती देवी से कहा गा, पै कउनौ सुनवाई नहीं भे आय।
प्रधान शान्ती देवी के मनसवा शिवबरन का कहब हवै कि सरकार कइती से कालोनी पास होय जई। तौ राजरानी का कालोनी मिली।
हिंया के राजरानी कहिस कि गरीब मेहरिया हौं। मैं बांस के डलिया बना के अपने गुजर बसर करत हौं। अगर डलिया न बनइहौ तौ भूखन मरै के कगार मा पहुंच जइहौं। खाय का करौ कि रहै का घर बनवाव। यहै से सोचत हौं कि कालोनी मिल जाये तौ थोइ रहै का होइ जई। पता नहीं लागत कि कबै कालोनी मिली। सरकार गरीबन का सुविधा दीने हवै, पै बहुतै कम मिलत आय।


text:
यहोसू 13 Awadhi Bible: Easy-to-Read Version (ERV-AWA)
प्रदेस जउन अबहिं तलक नाहीं लीन्ह गएन
13 जब यहोसू बहोतइ बुढ़वा होइ गवा तउ यहोवा ओहसे कहेस, “यहोसू तू बुढ़वा होइ ग अहा, मुला अबहिं तोहका बहोत स भुइँया पइ कब्जा करइ क बाटइ। 2 तू अबहिं तलक गसूर लोगन क भुइँया अउर पलिस्तियन क भुइँया नाहीं लिह्या ह। 3 तू मिस्र क चउहद्दी पइ सिहोर नदी स लइके उत्तर मँ एवोन चउहद्दी तलक क छेत्र नहीं लिह्या ह। उ उबहिं तलक कनानी लोगन क अहइ। तू पचन्क अज्जा, असदोद, असकलोन, गत अउ एवोन पाँचहूँ पलिस्ती क प्रमुख्य सहरन क हराउब अहइ। तू पचन्क ओन अब्बी लोगन्क हरावइ चाही, 4 जउन कनान क सारे भुइँया क दक्खिन मँ अउर मिराह मँ जउन कि सिदोनी लोगन, अफेक क अधिकार मँ अहइ अउर अमोरी लोगन सरहद तलक क भुइँया मँ रहत हीं। 5 तू अभी तलक गबाली लोगन्क छेत्र क नाहीं हराया ह अउर बालगाद क पूरब अउ हेमोर्न पहाड़े क घाटी हमाथ क प्रवेस दुआर तलक क बीच क अलबानोन क छेत्र भी अभी तलक हराइ क बचा भवा अहइ।
6 “सिदोन क लोग लबानोन स मिस्रपोतमैम तलक पहाड़ी प्रदेस मँ रहत अहइँ। मुला मइँ इस्राएल क लोगन बरे इ सबहिं क दबाइके निकारि बाहेर करब। जब तू इस्राएल क लोगन मँ भुइँया बाँट्या, तु इ प्रदेस क निहचय ही सुमिर लिह्या। ऍका वइसेन ही करा जइसेन मइँ कहेउँ ह। 7 अब, तू भुइँया क नौ परिवार समूह अउ मनस्से क आधा परिवार समूह क मँ बाटा।”
प्रदेसन क बँटवारा
8 मइँ मनस्से क आधा परिवार समूह क लोगन क पहिले ही भुइँया दइ दीन्ह ह। मइँ रूबेन क परिवार समूह अउ गाद क परिवार समूह क भी पहिले ही भुइँया दइ दीन्ह ह। यहोवा क सेवक मूसा यरदन नदी क पूरब क प्रदेस ओनका दिहस। 9 मूसा अउन भुइँया यरदन नदी क पूरब मँ ओनका दिहे रहा, उ इ अहइ: इ भुइँया क भीतर दीबोन स मेदबा तलक क पूरा मइदान आवत ह। इ भुइँया अर्नान सँकरी घाटी स सुरु होत ह। इ भुइँया घाटी क बीच सहर तलक लगातार फइली अहइ। 10 एमोरी लोगन क राजा सीहोन जउने सहरन पइ सासन करत रहा, उ पचे इ भुइँया मँ रहेन। उ राजा हेसबोन सहर मँ सासन करत रहा। उ भुइँया लगातार उ छेत्र तलक रही जेहमाँ एमोरी लोग रहत रहेन। 11 गिलाद सहर भी अहइ भुइँया मँ रहा। गसूर अउ माका लोग जउनो छेत्र मँ रहत रहेन उ उहइ भुइँया मँ रहा। सारा हेमोर्न पहाड़ अउर सल्का तलक सारा बासान उ भुइँया मँ रहा। 12 राजा ओग क सारा राज्ज उहइ भुइँया मँ रहा। राजा ओग बासान मँ सासन करत रहा। पहिले उ आसतरोत अउ एदेई मँ सासन करत रहा। ओग रपाइ लोगन मँ स रहा। मूसा ओन लोगन क हराए रहा अउर ओनका प्रदेस लइ लिहे रहा। 13 इस्राएल क लोग गसूर अउर माका लोगन क जबरदस्ती निकारिके बाहेर नाहीं कइ सकेन। उ सबइ लोग अब तलक आजु भी इस्राएल क लोगन क संग रहत रहेन।
14 सिरिफ लेवी क परिवार समूह ही अइसा रहा जेका कउनो भुइँया नाहीं मिली। ओकरे बदले आनेका उ सबइ भेंटन मिलिन जेका इस्राएल क परमेस्सर यहोवा क चढ़ाई जात रहिन। यहोवा लेवी परिवार समूह क सन्तानन क इ वचन दिहे रहा।
15 मूसा रूबेन क परिवार समूह स हर एक परिवार समूह क कछू भूइँया दिहस। इ भुइँया अहइ जेका उ पचे पाएन 16 अनोर्न क सँकरी घाटी क निअरे अरोएर स लइके मेदबा सहर तलक क भुइँया। एहमाँ सारा मइदान अउ दर्राक बीचक सहर सामिल रहा। 17 इ भुइँया हेसबोन तलक लगातर फइली रही। इ भुइँया मँ मइदान क सबहिं सहर रहेन। इ सबइ सहर दीबोन, बोमोतबाल, बेतबालमोन, 18 यहसा, कदेमोत, मेपात, 19 किर्यातैम, सिबमा, इ मँ घाटी क सहरन सेरेध-साहार, 20 बेतपोर, पिसगा क पहाड़ियन अउ बेत्यसीमोत सामिल रहेन। 21 इ भुइँया मँ मइदान क सबहिं सहर अउ एमोरी लोगन क राजा सीहोन जउने छेत्रन पइ सासन किहे रहा उ सबइ छेत्र रहा। उ राजा हेसबोन पइ सासन किहे रहा। मुला मूसा ओका अउर मिद्यानी लोगन क हराए रहा। उ सबइ लोग एवी, रेकेम, सूर, हूर अउर रेबा रहेन। (इ सबइ नेतन जउन उ देस मँ रहत रहेन सीहोन क संग जुद्ध करत रहेन।) 22 इस्राएल क लोग बारे क पूत बिलाम क मारेन। (बिलाम भविस्सबाणी बरे जादू क उपयोग करइ क जतन किहस।) इस्राएल क लोग जुद्ध मँ अनेक लोगन क मारेन। 23 जउन पहँटा रूबेन क दीन्ह ग रहा, ओकर अन्त यरदन नदी क किनारे पइ होत रहा। ऍह बरे इ भुइँया रूबेन क परिवार समूहन क दइ दीन्ह गइ, एहमाँ इ सबइ सहर अउ सूची मँ लिखे भए सबहिं खेत सामिल रहेन।
24 मूसा गाद क परिवार समह क भुइँया क गाद कबिलन क बीच मँ बाँटे दिहस।
25 गाद क प्रदेस याजेर क पहाँटा अउ गिलाद क सबहिं नगर मँ रहेन। मूसा ओनका अम्मोनी लोगन क भुइँया का आधा हींसा रब्बा क निअरे अरोएर तलक भी दिहे रहा। 26 इ प्रदेस मँ हेसबोन रामतमिस्पे अउ बेतोनीम क छेत्र सामिल रहेन। इ प्रदेस मँ महनैम स दबीर तलक क छेत्र सामिल रहेन। 27 एहमाँ बेथारम क घाटी, बेत्रिम्रा, सुक्कोत अउर सापोन सामिल रहेन। बाकी क उ समूचा हींसा जेह पइ हेसबोन क राजा सीहोन सासन किहे रहा, एहमाँ सामिल रहा। इ भुइँया यरदन नदी क पूरब कइँती अहइ। इ भुइँया लगातार गलील झिलिया क आखीर तलक फइली अहइ। 28 इ सारा पहँटा उ अहइ जेका मूसा गाद क परिवार समूह क दिहे रहा। इ भुइँया मँ इ सबइ देस रहेन जउन सूची मँ अहइँ। मूसा उ भुइँया हर एक कबिलन क बांटे दिहस।
29 मूसा मनस्से क आधा परिवार समूह क कबिलन क बीच मँ भी भुइँया बांटे रहा। मनस्से क परिवार समूह क कबिलना इ भुइँया पाएन:
30 भुइँया महनैम स सुरु भइ। एहमाँ उ पूरा बासान यानी जउन सारा प्रदेस पइ बासान क राजा ओग सासन करत रहा अउर बासान मँ याइर क सबहिं सहर सामिल रहेन। (सब मिलाइके साठ सहर रहेन।) 31 इ भुइँया मँ आधा गिलाद, अस्तारोत अउ एदेई सामिल रहेन। (गिलाद, अस्तारोत अउ एदेई उ सबइ सहर रहेन जेहमाँ ओग रहत रहा।) इ सारा प्रदेस मनस्से क पूत माकीर क परिवार क दीन्ह गएन। ऍन आधा पूतन इ पहँटा क पाएन।
32 मूसा मोआब क मइदान मँ इ सबइ परिवार समूह क इ पूरी भुइँया दिहस। इ यरीहो क पूरब मँ यरदन नदी क पार रही। 33 मुला मूसा लेवी परिवार समूह क कउनो भुइँया नाहीं दिहस। इस्राएल क परमेस्सर यहोवा इ वचन दिहस कि उ खुद लेवी क परिवार समूह क भेंट क रुप मँ होइ।


text:
फैजाबाद अउर अम्बेडकर नगर मा बड़े-बड़े गंाव कस्बा मा पानी कै टंकी करोड़न रुपया के लागत से बनिगै। लकिन चालू न हुवय से बहुत दिक्कत पानी के ताई हुआथै। जब चालू नाय करावै का रहत तौ दिखावटी मा खड़ी करे कवन फायदा?
पानी कै टंकी तौ लाखन-करोड़न के लागत से बनै के ताई सरकार के हिंआ से पास होय जाथै लकिन बनिके चालू हुवय कै कउनौ सीमा निष्चित नाय रहत। मनईन का खुषी रहाथै कि टंकी लागत बाय जल्दी पानी कै सुविधा होय जाये। लकिन उनकै आस कब पूरी होये जाये तौ कउनौ न कउनौ कमी के कारण जरूर बप्द रहे। फैजाबाद अउर अम्बेडकर नगर मा कम से कम पांच-सात टंकी बाय जवन बनीं बाय लकिन कउनौ न कउनौ परेषानी से चालू नाय भै। टंकी बनै के ताई तौ पास होय जाथै लकिन दुई चार साल जमीन के विवाद मा निकल जाथै। जबकि जमीन टंकी लागै के ताई चुनी गै रहाथै।
पानी कै टंकी सरकार के हिंआ से बनै कै प्रस्ताव पास होय जाथै लकिन कभौ देखभाल काहे नाय करै जातिन कि कहां तक काम भै? यतनी हीला हवाली के कारण ही निर्माण जल्दी नाय होय पावत। अउर पूछै वाला केहू नाय रहत कि अब तक काहे नाय चालू भै? कइयौ जगह तौ काम न हुवय से बजट भी खतम होय जाथै। वकै जिम्मेदारी केकै रहाथै कउनौ पता नाय?
अधर मा लटकी पानी कै टंकी
फैजाबाद अउर अम्बेडकर नगर मा बड़े-बड़े गंाव कस्बा मा पानी कै टंकी करोड़न रुपया के लागत से बनिगै। लकिन चालू न हुवय से बहुत दिक्कत पानी के ताई हुआथै। जब चालू नाय करावै का रहत तौ दिखावटी मा खड़ी करे कवन फायदा?


text:
1 समूएल 19 Awadhi Bible: Easy-to-Read Version (ERV-AWA)
योनातान दाऊद क मदद करत ह
19 साऊल आपन पूत योनातान अउ आपन अफसरन क दाऊद क मार डावइ बरे कहेस। मुला योनातान दाऊद क बहोतइ चाहत रहा। 2-3 योनातान दाऊद क चिताउनी दिहेस, “होसियार रहा, साऊल तोहका जान स मारि डावइ क मौका तलासत बाटइ। भिन्सारे खेते मँ जाइके लुकाइ जा। मइँ आपन बाप क संग खेते मँ जाब। जहाँ तू लुकान रहब्या हम पचे हुआँ खेते मँ खड़ा रहब। मइँ तोहरे बारे मँ आपन बाप स बतियाब। जउन मोका जानि पड़ी तउन तोहका बताउब।”
4 योनातान आपन बाप साऊल स बतियान। योनातान दाऊद क बारे मँ नीक नीक बात कहेस। योनातान कहेस, “आप राजा अहइँ। दाऊद आपक सेवक बाटइ। दाऊद आप क कउनो नोसकान नाहीं पहुँचाए बाटइ। ऍह बरे ओकरे संग कछू बुरा जिन करा। दाऊद हमेसा आप बरे नीक रहा ह। 5 दाऊद आपन जिन्नगी प खेला रहा जब उ पलिस्ती गोलियत क मारे रहा। यहोवा समूचइ इस्राएल बरे एक बड़की जीत पाए रहेन। आप ओका निहारेन अउ आप ओह प बहोत खुस रहेन। आप दाऊद क नोसकान काहे पहुँचावइ चाहत बाटेन? उ बड़ा मासूम अहइ। ओका मारि डावइ क कउनो कारण नाहीं अहइ।”
6 साऊल योनातान क सुनेस। साऊल प्रण किहेस। साऊल कहेस, “यहोवा जब ताई जिन्दा रहत ह तब ताई दाऊद मारा न जाई।”
7 ऍह बरे योनातान दाऊद क बोलाएस। उ ओसे उहइ कहेस जउन साऊल योनातान स कहेस। तबहिं योनातान दाऊद क साऊल क लगे लइ आवा। इ तरह दाऊद साऊल क हाजिरी मँ पहिले क तरह होइ गवा।
साऊल फुन दाऊद क जान स मारि डावइ क जतन करत ह
8 फुन जुद्ध सुरु भवा। अउर दाऊद पलिस्तियन स जुद्ध करइ गवा। उ पलिस्तियन क हराएस अउर उ पचे ओकरे समन्वा पराइ गएन। 9 मुला यहोवा क जरिए पठइ गइ दुट्ठ आतिमा साऊल प सवारी भरेस। साऊल आपन घरे मँ बइठा रहा। साऊल क हाथे मँ ओकर भाला रहा। दाऊद वीणा बजावत रहा। 10 साऊल दाऊद प हमला किहेस अउ आपन भाला स ओका देवारे प ठोंक देइ क जतन किहेस। दाऊद फँादि क निकरि गवा अउ भाला देवारे स टकराइ क रहि गवा। तउ उहइ राति दाऊद हुआँ स पराइ निकरा।
11 साऊल मनइयन क दाऊद क घरे पठएस। मनइयन दाऊद क घरे निगरानी करत रहेन। उ पचे राति भइ हुँवई ठहरेन। उ सबइ भिन्सारे दाऊद क मारि डावइ बरे जोहत रहेन। मुला दाऊद क मेहरारु मीकल ओका हुसियार कइ दिहस। उ कहेस, “तोहका आजु क राति पराइ निकरइ चाही। अउ आपन जिन्नगी क रच्छा करइ चाही। जदि तू अइसा न करब्या, तउ भियान मारि दीन्ह जाब्या।” 12 फुन मीकल दाऊद क खिड़की स खाले उतारि दिहस अउर उ हुआँ स पराइ निकरा। 13 मीकल आपन परिवार क देवता क मूरत लिहस अउ ओका बिछउना प ओलार दिहस। मीकल उ मूरत प ओढ़ना डाइ दिहस। उ ओकरे मूँड़े प बोकरी क बार भी लगाइ दिहस।
14 साऊल दाऊद क बंदी बनावइ बरे दूत पठएस। मुला मीकल कहेस, “दाऊद बेमाँर बा।”
15 तउ पचे हुवाँ स गएन अउर उ सबइ साऊल स जाइके इ बताइ दिहेन, मुला उ पचे दूतन क दाऊद क लखइ बरे वापस पठइ दिहन। साऊल इ सब मनइयन स कहेस, “दाऊद क मोरे लगे लइ आवा। अगर जरुरत होइ तउ ओका आपन बिछउना प ओलरा भवा उठाइ लिआवा। मइँ ओका मारि डाउब।”
16 तउ दूत फुन दाऊद क घरे गएन। उ पचे दाऊद क धरइ भीतर गएन, मुला हुवाँ उ पचे लखेन कि बिछउना प सिरिफ एक ठु मूरत रही। उ पचे लखेन कि ओकर बार बस बोकरी क बार रहेन।
17 साऊल माइकल स कहेस, “तू मोका इ तरह काहे धोखा दिहा? तू मोरे दुस्मन क पराइ जाइ दिहा। दाऊद पराइ गवा अहइ।” माइकल साऊल क जवाब दिहेस, “दाऊद मोसे कहे रहा कि उ मोका मारि डाइ जदि मइँ पराइ जाइ मँ ओकर मदद न करब।”
दाऊद क रामा क डेरा मँ जाब
18 दाऊद हिफाजत स बचि के निकरि गवा। दाऊद समूएल क लगे रामा पहोंचा। दाऊद समूएल स उ सब बताएस जउन साऊल ओकरे संग किहे रहा। तब दाऊद अउ समूएल ओन डेरन मँ गएन जहाँ नबियन रहत रहेन अउ उ हुवँइ थमा गएन।
19 साऊल क पता लाग कि दाऊद रामा क नगिचे डेरा मँ रहन। 20 साऊल दाऊद क बंदी बनावइ बरे मनइयन क पठएस। मुला जब उ पचे डेरन मँ पहोंचेन तउ उ टेमॅ नबियन क एक टुकरी भबिस्सबाणी करत रही। समूएल नबियन क अगुअइ करत भवा हुआँ खड़ा रहा। परमेस्सर क आतिमा साऊल क दूतन प ओतरी अउर उ पचे भविस्सबाणी करइ लागेन।
21 साऊल इ बारे मँ सुनेस, ऍह बरे उ हुवाँ दूसर दूत पठएस। मुला उ सबइ भविस्सबाणी करइ लागेन। ऍह बरे साऊल तिसरी दाई दूत पठएस। अउर उ पचे भी भविस्सबाणी करइ लागेन। 22 आखिर मँ साऊल खुद रामा पहोंचा। साऊल सेकु मँ खरिहाने क नगिचे एक ठु बड़का कुआँ क लगे आवा। साऊल पूछेस, “समूएल अउ दाऊद कहाँ बाटेन?”
मनइयन जवाब दिहेन, “रामा क नगिचे डेरा मँ।”
23 तबहिं साऊल रामा क नगिचे डेरा मँ गवा। परमेस्सर क आतिमा साऊल प उतरी अउर साऊल भविस्सबाणी करब सुरु किहेस। साऊल रामा क डेरा तलक लगातार भबिस्सबाणी करत गवा। 24 तब साऊल आपन ओढ़ना उतारेस। इ तरह साऊल भी समूएल क समन्वा भबिस्सबाणी करत रहा। साऊल हुवाँ सारा दिन अउ सारी रात नंगा होइके ओलरा रहा।
इहइ कारण स कहतूत चल गइ कि, “का साऊल नबियन मँ स कउनो एक बाटइ?”


text:
हांकी भारत का राष्ट्रीय खेल आय। पहिले पूर दुनिया मा भारत के हांकी का डंका बाजत रहै, पै आज क्रिकेट का नशा छावा हवै। प्रेमशंकर शुक्ला नाम का मड़ई फेर से वहै हांकी वाला लावै के कोशिश मा लाग हवै। आओ मिलित हवै चित्रकूट जिला के छेछारिहा गांव मा रहै वाले या हांकी के जादूगर से, वा कोच के साथै लेखन मा भी आपन नाम रोशन करिस हवै।
प्रेमशंकर शुक्ला का कहब हवै कि जबै मैं कक्षा आठ मा पढ़त रहेव, तबै से हांकी खेलब शुरू कीने हौं। जबै 1967 मा एयरफोर्स के नौकरी कीने हौं तौ कोच करै का मौका मिला अउर कइयौ जघा खेले गये हौं। 1975 मा अंतर्राष्ट्रीय स्तर मा श्रीलंका तक खेले गये हौं। 1997 मा मोर चयन अंतर्राष्ट्रीय खेल प्राधिकरण मा होइगा, तौ मोर तैनाती वाराणसी मा भे रहै। हुंवा नौ-दस साल मा चौदह-पन्द्रह लड़का अंतर्राष्ट्रीय स्तर मा हांकी खेले खातिर तैयार कीने हौं। उंई लड़का सगले खेलिन अउर देश का नाम रोशन करिन। जबै मैं ओलंपिक खेल खातिर गाना लिखे रहेव तबै मोहिका सिल्वर मेडल मिला रहै, वा मोर सबसे यादगार पल आय।
रिपोर्टर- नाजनी रिजवी


text:
जिला चित्रकूट, ब्लाक रामनगर, गांव सिकरी। हिंया के कुछ लोगन का कहब हवै कि आंगनबाड़ी केन्द्र सरकार या सोंच के खोलवाइस रहै कि छोट छोट बच्चा केन्द्र मा जइहैं। बच्चन, गर्भवती मेहरियन किशोरी अउर धात्री मेहरियन का पोषाहार केन्द्र से मिली। या सबै बस नाम खातिर बनके रहिगा हवै। अगर यहिके खातिर आंगनबाड़ी से कहा गा, पै वा कहत हवै कि सरकार जउन भी पोषाहार देत हवै। वा बच्चन का दीन जात हवै।
गांव के संगीता, सुलेखा अउर मालती का कहब हवै कि हमरे बच्चा आंगनबाड़ी केन्द्र जात हवैं। उनका कुछौ पढ़ावा नहीं जात हवै। न तौ केन्द्र मा पंजीरी मिलत हवै। अगर बच्चन से कहा जात हवै कि केन्द्र मा जाव तौ उंई कहि देत हवैं कि का करिबे। हुंवा से खाली हाथ लउटै का परत हवै। या तौ रहि बच्चन के बात यहिनतान गर्भवती मेहरियन, किशोरिन अउर धात्री मेहरियन का भी पंजीरी नहीं मिलत हवै। हम गरीबन के बच्चन का पोषाहार मिलै तौ थोइ नींक रहै।
आंगनबाड़ी शीला देवी का कहब हवै कि केन्द्र मा पंजीरी बांटी जात हवै। मड़ई यहिनतान कहत हवै तौ यहिके खातिर का कीन जा सकत हवै।
नियम
– सरकार की तरफ से मौसमी फल, मीठा दलिया और पंजीरी बांटी जात हवै।
– एक बच्चे को रोज 70 ग्राम दलिया और एक सौ बीस ग्राम पंजीरी।
– धात्री, गर्भवती मेहरियन का एक सौ चालिस ग्राम पंजीरी प्रति सप्ताह।
– किशोरी का एक सौ पचास ग्राम पंजीरी दीन जात हवै।


text:
इब्रनियन 12 Awadhi Bible: Easy-to-Read Version (ERV-AWA)
परमेस्सर अपने बेटवन क सिधावत ह
12 काहेकि हम साच्छियन क अइसेन एतॅनी बड़ी भीड़ स घिरी भइ अहइ, जउन हमका बिसवास क मतलब का अहइ एकर साच्छी देत ह इही बरे आवा बाधा पहुँचावइवाली हर एक चीज क अउर ओह पाप क जउन सहज इ मँ हमका उलझाइ लेत ह झटकिके फेंका अउर उ दउड़ जउन हमका दउड़इ क बा, आवअ धीरज क साथे ओका दउड़ी। 2 हमार बिसवास क अगुआ अउर ओका पूरा सिद्ध करइवाला। इसू पे आवा हमका दिस्टी हटवाइ न चाही। जे अपने सामने उपस्थित आनन्द क बरे क्रूस क जातना झेलेन, ओकरी लज्जा क कउनउ चिंता नाहीं किहेस अउर परमेस्सर क सिंहासन क दहिने हाथ विराजमान होइ गवा। 3 ओकर धियान करा जे पापियन क अइसेन विरोध एह बरे सहन किहेस ताकि थकिके तोहार मन हार न मानि बइठइ।
परमेस्सर पिता जइसा
4 पाप क बिरुद्ध आपन संघर्स मँ तोहे सबन क एतॅना नाहीं अड़इ पड़ा रहा कि आपन लहू बहावइ पड़ा होइ। 5 तू उ साहसपूर्ण बचन क भूलि गवा अहा। जउन तोहरे बेटवा नाते सम्बोधित अहइः
“मोर बेटवा, पर्भू क अनुसासन क महत्व को समझइ मँ असफल न ह्वा।
तिरस्कार जिन करा, ओकरे फटकार क बुरा कबहुँ जिन माना
6 काहेकि पर्भू ओनका अनुसासन करत ह।
उ जेनसे पिरेम करत ह।
अउर जइसेन बेटवा बनाइ लेत अहइ, ओनका दंड भी देत ह।”
7 कठिनाइ क अनुसासन क रूप मँ सहन करा। परमेस्सर तोहरे साथे अपने बेटवा क समान व्यवहार करत ह। अइसा बेटवा के होइ जउन अपने बाप क द्वारा अऩुसासित न भवा होइ? 8 अगर तोहे अइसेन नाहीं दण्डित कीन्ह गवा होइ जइसेन सबन क दण्ड दीन्ह जात ह तउ तू अपने बाप स पैदा भवा बेटवा नाहीं अहा। तउ सच्चा सन्तान नाहीं अहा। 9 अउर फिन इहउ कि एन सबन क उ बापउ जे हमरे सरीर क जन्म दिहे अहइ, हमका सिधावत अहइ। अउर एकरे बरे हम ओन्हे मान देइ ह तउ फिन हमका आपन आतिमन क बाप क अनुसासन क तउ केतना जियादा अधीन रहत भए जिअत चाही। 10 हमार बाप तउ तनिक समइ मँ जइसा उ नीक समझेस, हमका दंडित किहेस। हमका दण्ड, मुला परमेस्सर हमका हमार भलाइ क बरे दण्डित करत ह, जइसेन हम ओकर पवित्रता क सहभागी होइ सकी। 11 लोगन क जउने समइ सिधावा जात ह, ओह समइ सिधाउब अच्छा नाहीं लागत, बल्कि उ दुखद लागत ह मुला कछू भी होइ, उ जउन एकरे द्वारा सिधावा जाइ चुका बाटेन, ओनके बरे इ आगे चलिके नेकी अउर सान्ति क सुफल प्रदान करत ह।
चेतावनी: कइसे रहा
12 इही बरे आपन कमजोर भुजा अउर कमजोर घुटनन क सबल बनावा। 13 अपने गोड़न क बरे रस्ता बनावा तू समतल। तकि जउन लँगड़ा हयेन, उ अपंग नाहीं, वरन चंगा होइ जाइँ।
14 सभन क साथे सान्ति क साथे रहइ क कोसिस करा अउर पवित्तर होइ क बरे हर तरह स प्रयत्नसील रहा, बिना पवित्तरता क कउनउ पर्भू क दर्सन न कइ पाई। 15 इ बात क धियान रखा कि परमेस्सर क अऩुग्रह स कउनो बिमुख न होइ जाइ अउर तोहे कस्ट पहुँचावइ अउर बहुत जने क बिकृत करइ क बरे कड़वी जड़ न फूटि पड़इ। 16 देखा कि कउनउ व्यभिचार न करइ अउर उ एसाव क समान परमेस्सर बिहीन न होइ जाइँ जइसेन सबसे बड़ा बेटवा होइ क नाते उत्तराधिकार पाबइ क अधिकारी रहा मुला जे ओन्हे बस एक जून क खाइ भर क बरे बेचि दिहेस। 17 जइसेन कि तू जनतइ अहा बाद मँ जब उ इ आसीर्बाद क पावई चाहेस तउ ओका अयोग्य ठहरावा गवा। जद्यपि उ रोइ-रोइके बरदान पावइ चाहेस मुला उ अपने किहे क अनकिहे नाहीं कइ पाएस।
18 तू आगी स जलत हुआ एह पर्वत क लगे नाहीं आया जेका छुवा जाइ सकत रहा अउर न तउ अंधकार, बिसाद अउर बवंडर क लगे आया होइ। 19 अउर न तउ तुरही क तेज आवाज अउर कउनउ अइसेन सुर क करीब मँ आया, अउर न बोलत बचन का सुन्या, उ आवाज जेकरे सुने क बाद केउ क सुनइ क जरूरत नाहीं रहत। 20 काहेकि जउन आदेस दीन्ह गवा रहा, उ पचे ओका झेली नाहीं पाएनः “अगर कउनउ पसु तलक उ पर्वत क छुवइ तउ ओहे पे पथराऊ कीन्ह जाई।” 21 उ दृस्य एतना भयभीत कइ डावइवाला रहा कि मूसा तउ कहेस, “मइँ भय स थर-थर काँपत हउँ।”
22 बल्कि तू सिय्योन पर्वत, सजीव परमेस्सर क नगरी, सरगे क यरूसलेम क लगे आइ पहुँचा अहा। तू तउ हजारन-हजार सरगदूतन क आनन्दपूर्ण सभा, 23 परमेस्सर क पहिलौटी क संतानन, जेनके नाउँ सरग मँ लिखा बाटेन, ओनके सभा क लगे पहुँच चुका अहा। तू सबके निआव कर्ता परमेस्सर अउर ओन्हन धर्मात्मा, पूर्ण मनइयन क सबइ आतिमन, 24 अउर एक नवा करार क बीचवा मँ ईसू अउर छिड़का भवा उ लहू स लगे आइ चुका अहा जउ न हाबील क लहू क अपेच्छा अच्छा बचन बोलत ह।
25 धियान रहइ, कि यदि जब परमेस्सर बलत ह ओका सुनइ स जिन करा। जदि उ पचे ओका नकारिके नाहीं बच पाएस जउन ओनकर धरती पे चेतावनी दिहे रहा अगर हम ओनसे मुँह मोड़बइ जउन हमका सरग स चेताउनी देत बा, तउ हम त दण्ड स बिकूलही न बची पउबइ। 26 ओकर बानी ओह समइ धरती क झकझोर दिहे रही मुला अब उ प्रतिज्ञा किहे अहइ, “एक बार फिन न केवल धरती क ही बल्कि आकासे क भी मइँ झकझोर देबइ।” 27 “एक बार फिन” इ सब्द उ हर चीज क ओर इंगित करत भवा जउन हिल गवा बा, जब स उ रचा गवा बा। उ सबइ क नास कइ दीन्ह जाई। केवल उहइ चीजन बचिहीं जउन हिलाई न जाइ सकइँ।
28 अतः काहेकि जब हमका एक अइसेन राज्य मिलत बा, जेका झकझोरा नाहीं जाइ सकत, तउ आवा हम धन्यवादी बनी अउर आदर मिले भए क साथे परमेस्सर क आराधना करी। 29 काहेकि हमार परमेस्सर भस्म कइ डावइवाली एक आग अहइ।


text:
पंजाब : बादल का मुख्यमंत्री पद से इस्तीफा
पंजाब के मुख्यमंत्री प्रकाश सिंह बादल ने रविवार को अपने पद से इस्तीफा दे दिया। राज्य विधानसभा चुनाव में शिरोमणि अकाली दल-भाजपा गठबंधन की हार के बाद बादल ने अपना इस्तीफा राज्यपाल वी. पी. सिंह बदनोर को सौंप दिया।
बादल (89) ने रविवार को यहां मंत्रिमंडल की आखिरी बैठक की अध्यक्षता की, जिसमें 14वीं पंजाब विधानसभा को भंग करने की सिफारिश की गई। विधानसभा चुनाव के लिए शनिवार को घोषित परिणाम के मुताबिक, अकाली दल-भाजपा गठबंधन राज्य में तीसरे स्थान पर रही है। कांग्रेस को राज्य में भारी जीत मिली है, और उसने कुल 117 सीटों में से 77 सीटें हासिल की हैं। आम आदमी पार्टी (आप) 20 सीटों के साथ दूसरे स्थान पर रही। अकाली दल-भाजपा गठबंधन को 18 सीटें मिली हैं।


text:
जिला बांदा, कस्बा बांदा हाइवे मा सड़क मा बने बड़े-बड़े बोर्ड मा लिखा रहत है कि यात्रा मंगलमय हो पै हेंया के मड़ई तौ परेशान है काहे से परिवहन विभाग बांदा से पन्ना जायें वाली पांच बस बंद कइ दिहिस है जेहिसे मड़इन का प्राइवेट बस मा सफर करे का पड़त है। यहै कारन मड़इन का बहुतै परेशानी होत है। मड़ई दुबारा बस चलावै के मांग करिन है। जिला बांदा, कस्बा बांदा हाइवे मा सड़क मा बने बड़े-बड़े बोर्ड मा लिखा रहत है कि यात्रा मंगलमय हो पै हेंया के मड़ई तौ परेशान है काहे से परिवहन विभाग बांदा से पन्ना जायें वाली पांच बस बंद कइ दिहिस है जेहिसे मड़इन का प्राइवेट बस मा सफर करे का पड़त है। यहै कारन मड़इन का बहुतै परेशानी होत है। मड़ई दुबारा बस चलावै के मांग करिन है। मोहम्मद बताइस कि 28 अप्रैल 2008 का इं पांच बस चलाई गई रहै पै अब परिवहन विभाग के अधिकारी बंद कइ दिहिन है बस काहे बंद कइ दिहिन है अधिकारी या भी नहीं बतावत आहीं। गरीब जनता डग्गामार वाहन से परेशान है काहे से उंई ऊपर नीचे सगले सवारी ज्यादा भरत है अउर यात्रिन के साथै बत्तमीजी करत है। रामगोपाल अउर जुगुल किशोर बताइन कि रोडवेज बस वाले सवारिन का सीट मा बइठावत रहै अउर चल देत रहै। पै प्राइवेट वाले बस का ज्यादा भरत है जेहिसे बहुतै भीड़ होइ जात है। यहिसे मेहरिया अउर बच्चन का बहुतै परेशानी होत है। परिवाहन विभाग के ए.आर.एम मोहम्मद अजीज का कहब है कि बसन के नम्बर बदलावे का रहै यहै कारन बिना परमिट के बस बंद पड़ी है 30 जून 2010 से 36 बस बंद पड़ी है। जेहिका चलावै खातिर 72 चालक 72 परिचालक होवै का चाही अबै चालक परिचालक नहीं आय। बहुतै जल्दी बस चलाई जइहैं।
रिपोर्टर- गीता देवी
23/06/2017 को प्रकाशित


text:
जिला चित्रकूट, ब्लाक मऊ, गांव सुरौंधा का पुरवा महादेव। हिंया के आबादी लगभग तीन सौ के हवै। येत्ती आबादी मा तीन हैण्डपम्प लाग हवै। वहिमा से एक हैण्डपम्प एक महीना से खराब हवै। या कारन दूसर हैण्डपम्प मा लाइन लगावै का परत हवै।
हिंया के मेवालाल, छेदीलाल अउर शिवप्रकाश समेत लगभग दस मड़इन का कहब हवै कि तीन हैण्डपम्प लाग हवै। एक हैण्डपम्प खराब हवै। पानी भरै खातिर लाइन लगावै का परत हवै। हमार घर का पूर काम परा रहत हवै। इनतान के गर्मी मा पानी पियै खातिर नहीं मिलत आय। यहिके खातिर कइयौ दरकी प्रधान रामसजीवन वर्मा से कहा गा,पै वा नहीं सुनत आय।
प्रधान रामसजीवन वर्मा का कहब कि वा हैण्डपम्प बनावै खातिर ब्जाक मा पन्द्रह दिन पहिले लिखित दीने हौं। पास होइके आ जई तौ नवा हैण्डपम्प लगवा दीन जई।
जिला चित्रकूट, ब्लाक मऊ, गांव सुरौंधा का पुरवा महादेव। हिंया के आबादी लगभग तीन सौ के हवै। येत्ती आबादी मा तीन हैण्डपम्प लाग हवै। वहिमा से एक हैण्डपम्प एक महीना से खराब हवै। या कारन दूसर हैण्डपम्प मा लाइन लगावै का परत हवै।


text:
जिला चित्रकूट, ब्लाक कर्वी, कस्बा रामघाट। हिंया मेहरियन का कपड़ा बदलै खातिर दुइ बरस पहिले कमरा बना रहै, पै वहिमा एक बरस से ताला लाग हवै। या कारन सैकड़न मेहरियन का परेशानी उठावैं का परत हवै। यहिके खातिर अबै तक कउनौ अधिकारिन से नहीं कहा गा हवै।
अमावश के मेला मा शान्ती लखनऊ से रामघाट आई रहै। वहिकर कहब हवै कि मेहरियन का कपड़ा बदलै मा परेशानी आवत हवै। हजारन मड़ई घाट मा बइठ रहत हवै। दूसर बात मोबाइल भी इनतान के हवैं कि वहिमा फोटो खीची जा सकत हवै। या कारन मेहरियन का कपड़ा बदलै खातिर कमरा का ताला खुलै का चाही।
यहिनतान कहिन वीरेन्द्र अउर सतीश इनकर कहब हवै कि पहिले ताला खुला रहै, पै जबै से मड़ई वहिमा गन्दगी करत रहै तबै से ताला लाग हवै। सरकार का चाही कि वहिके देख भाल करै खातिर करमचारी का राखै साफ सफाई रहि। तबहिने मेहरिया कपड़ा बदल सकत हवै।
कर्वी एस.डी.एम. वीरेन्द्र कुमार गुप्ता का कहब हवै कि कपड़ा बदलैं खातिर मेहरिया हुंवा तक नहीं जात रहै। वहिमा मड़ई पेशाब अउर टट्टी करत रहै। यहै से ताला लाग हवै। मेहरियन का कपड़ा बदलै खातिर नदी के किनारे घाट मा फाइवर के डिब्बा धरा दीनगे हवैं।


text:
3 यूहन्ना Awadhi Bible: Easy-to-Read Version (ERV-AWA)
1 मइँ बुजुर्ग कइँती स:
पिआरे बन्धु, गयुस क नाउँ जेसे मइँ सत्य मँ सहभागी क रूप मँ पिरेम रखत हउँ।
2 मोर पिआरे बन्धु, मइँ पराथना करत अहउँ कि तू जइसेन आध्यात्मिक रूप स उन्नति करत अहा, वइसेन तू सब बातन मँ उन्नति करत रहा अउर स्वस्थ रहा। 3 जब कछू भाइयन आइके मोका तोहरी सच्चाई मँ बिसवास क बावत बताएन तउ मइँ बहुत खुस भएउँ। उ पचे मोका बताएने कि तू पचे कइसे सच्चाई क रास्ता प चलत अहा। 4 मोरे बरे एहसे बढ़कर अउर आनन्द की बात नाहीं बाटइ कि इ सुनउँ कि मोर बचवन सच्चाई क रासता प चलत अहइँ।
5 मोरा पियारे बन्धु, तू मोरे भाइयन बरे जउन करत रहे अहा, ओका बिसवासयोग्यता स पूरा करत अहा अउर विसेसकर जब उ पचे परदेसी अहइँ। 6 मुला जउन पिरेम तू ओनके ऊपर दरसाए अहा, ओकरी साच्छी उ पचे कलीसिया क सामने दिहेन। ओनके यात्रा जारी रखइ बरे ओनेक वइसेन सहायता करत रहा, जइसेन परमेस्सर बताए अहइ। 7 मसीह क सेवा बरे उ पचे यात्रा प निकल पड़ा अहइँ अउर उ पचे अबिसवासी लोगन स कउनउ मदद नाहीं लिए अहइँ। 8 इही बरे हम पचे क अइसे मनइयन क सहायता करइ चाही, जइसेन कि हमहूँ सच्चाई बरे सहकर्मी होइ सकी।
9 एक ठु चिठ्ठी मइँ कलीसिया क लिखे रहेउँ मुला दियुत्रिफेस जउन ओनकर प्रमुख बनइ क लालसा रखत ह। उ मोरे सबक बताई बातन क न मानी। 10 इहइ कारण अहइ जदि मइँ आवउँ तउ ओकर ओन करमन कि जउन उ करत ह, याद दियाउब। वह अनुचित रूप स मोरे खिलाफ बुरी बुरी बात कहिके दोख लगावत ह; अउर इतने ऍतने स ही उ संतुस्ट नार्ही अहइ, उ ऩ तउ खुद भाइयन क स्वागत करत ह अउर जउन स्वागत करइ चाहत ह ओका मना करत ह अउर कलीसिया स निकार देत हय।
11 पिआरे बन्धु, बुरे उदाहरण क नाहीं वरन भलाई क अनुकरण करा। जउन मनई भलाई करत ह, उ परमेस्सर क अहइ! उ जउन बुराई करत ह उ परमेस्सर क नाहीं देखेस।
12 दिमेत्रियुस क बावत सब अच्छी बात कहत अहइँ। हिआँ तक कि खुदइ सच्चाई ओकरे बारे मँ कहत ह। हमहूँ ओनेक बावत अच्छी बात कहित ह। अउर तू जानत अहा कि जउन हम कहित अही इ सच बाटइ।
13 तोहका सबन क लिखइ क वास्ते मोरे पास बहुत बातन अहइँ, मुला मइँ कलम अउर सियाही स ओका सब लिखइ नाहीं चाहित। 14 मुला मोका तउ इ आसा अहइ कि मइँ जल्दी तोहसे मिलबइ। तउ हम आपुस मँ बात करब। 15 सान्ति तोहरे साथे रहइ। तोहरे सब दोस्तन हिआँ तोहका सबन क नमस्कार कहत अहइँ। उहाँ हर मित्र क नाउँ लइके नमस्कर कह्या।


text:
जिला चित्रकूट, ब्लाक रामनगर, कस्बा राजापुर। हिंया के प्राथमिक स्कूल अउर जूनियर एक जघा हवै। या से दूनौ स्कूल के बीच मा एक हैण्डपम्प रहै। वा हैण्डपम्प एक बरस से खराब हवै। या कारन लगभग दुइ सौ बच्चा अउर मास्टर पानी पियै खातिर राजापुर चैराहा जात हवै। यहै से बी.आर.सी विभाग अउर जिला बेसिक शिक्षा विभाग मा दरखास दीन गे, पै कउनौ सुनवाई नहीं भे आय।
जूनियर स्कूल के हेडमास्टर राबेन्द्र कुमार मिश्र का कहब हवै कि इं दूनौ स्कूल के बीच एक हैण्डपम्प हवै। वा भी एक बरस से खराब हवै। यहै से सब पानी पियै राजापुर चैराहा जाये का परत हवै अउर बच्चन का भी डर बना रहत हवै। सप्लाई पानी एक घन्टा का आवत हवै। पढ़ाई आठ घन्टा होत हवै तौ एक घन्टा के आवय मा का होत हवै। सबै से ज्यादा समस्या जबै मिड्डे मील का खाना बनत हवै अउर बच्चा खात हवै तौ बरतन धोवय मा परेशानी आवत हवै।
या बात का लइके बी.आर.सी. विभाग के समन्वयक अखिलेश कुमार से बात कीन गे उनकर कहब हवै कि या समस्या के सूचना जिला बेसिक शिक्षा विभाग का दीन गे अउर जिला बेसिक शिक्षा अधिकारी का लेटर पैड दीन गा हवै। जबै पास होइ तौ लगवा दीन जई।
जिला चित्रकूट, ब्लाक रामनगर, कस्बा राजापुर। हिंया के प्राथमिक स्कूल अउर जूनियर एक जघा हवै। या से दूनौ स्कूल के बीच मा एक हैण्डपम्प रहै। वा हैण्डपम्प एक बरस से खराब हवै। या कारन लगभग दुइ सौ बच्चा अउर मास्टर पानी पियै खातिर राजापुर चैराहा जात हवै। यहै से बी.आर.सी विभाग अउर जिला बेसिक शिक्षा विभाग मा दरखास दीन गे, पै कउनौ सुनवाई नहीं भे आय।


text:
विश्वकर्मा जयन्ती (17 सितम्बर): (17 September: Vishwakarma Jayanti in Hindi) विश्वकर्मा जयन्ती कब मनाई जाती है? प्रत्येक वर्ष देशभर में 17 सितंबर को वास्तुकला के अद्वितीय आचार्य भगवान विश्वकर्मा की जयंती मनाई जाती है। भारत के कर्नाटक, असम, पश्चिमी बंगाल, बिहार, झारखण्ड, ओडिशा और त्रिपुरा आदि प्रदेशों में प्रमुख रूप से मनाई
अभियन्ता दिवस (15 सितम्बर): (Engineers Day in Hindi) अभियन्ता दिवस अथवा इंजीनियर्स डे कब मनाया जाता है? भारत में प्रत्येक वर्ष 15 सितम्बर को ‘अभियन्ता दिवस’ अथवा ‘इंजीनियर्स डे’ के रुप में मनाया जाता है। इसी दिन भारत के महान् अभियंता (इंजिनीयर) और ‘भारत रत्न‘ प्राप्त मोक्षगुंडम विश्वेश्वरैया का जन्म
हिन्दी दिवस: भारत (14 सितम्बर): (National Hindi Diwas in Hindi) राष्ट्रीय हिन्दी दिवस कब मनाया जाता है? प्रत्येक वर्ष पूरे देश में 14 सितम्बर को ‘हिन्दी दिवस’ मनाया जाता है। इस दिन देश के सरकारी विभागों में हिंदी की प्रतियोगिताएं आयोजित की जाती हैं। साथ ही हिंदी प्रोत्साहन सप्ताह का आयोजन
शिक्षक दिवस: भारत (5 सितम्बर): (05 September: Teachers Day in Hindi) शिक्षक दिवस कब मनाया जाता है? भारत में शिक्षकों के योगदान को सम्मान देने के लिये हर वर्ष 05 सितंबर को शिक्षक दिवस के रूप में मनाया जाता है। हमारे देश के प्रथम उप-राष्ट्रपति डॉ. सर्वपल्ली राधाकृष्णन के जन्मदिन के अवसर पर सम्पूर्ण
राष्ट्रीय खेल दिवस (29 अगस्त): (29 August: National Sports Day in Hindi) राष्ट्रीय खेल दिवस कब मनाया जाता है? भारत में हर साल 29 अगस्त को राष्ट्रीय खेल दिवस के रूप में मनाया जाता हैं। राष्ट्रीय खेल दिवस 29 अगस्त को मनाने का कारण यह हैं कि इस दिन हॉकी के महान
सद्भावना दिवस (20 अगस्त): (20 August: Sadbhavana Diwas in Hindi) सद्भावना दिवस कब मनाया जाता है? भारत में साल पूर्व प्रधानमंत्री राजीव गाँधी के जन्म दिवस को हर साल 20 अगस्त को सद्भावना दिवस के रूप में मनाया जाता है। इसे ‘समरसता दिवस’ तथा ‘राजीव गाँधी अक्षय ऊर्जा दिवस’ के नाम
स्वतंत्रता दिवस- भारत (15 अगस्त): (15 August: Independence Day of India in Hindi) भारतीय स्वतंत्रता दिवस कब और क्यों मनाया जाता है? भारत में हर वर्ष 15 अगस्त के दिन को का स्वतंत्रता दिवस के रूप में मनाया जाता है। यह भारत का राष्ट्रीय त्यौहार है। सन् 1947 में भारत ने इसी
विजय दिवस (26 जुलाई): (26 July: Kargil Vijay Diwas in Hindi) कारगिल विजय दिवस कब मनाया जाता है? विजय दिवस या कारगिल विजय दिवस हर साल 26 जुलाई को मनाया जाता है। कारगिल युद्ध लगभग 60 दिनों तक चला और 26 जुलाई को उसका अंत हुआ। इसमें भारत की विजय हुई। इस दिन


text:
जिला बांदा, ब्लाक तिन्दवारी, थाना क्षेत्र। हेंया के एक गांव मा मनसवा का आरोप है कि गांव के ही कुलदीप अउर छुटू 16 साल के लडकी साथै छेड़खानी करिन है। यहिके रपट चिल्ला थाना मा लिखावा हैं।
वा मनसवा का कहब है कि शाम के समय घर मा लड़की अकेले काम करत रहं। कुलदीप अउर छोटू रात के 9 बजे दारू पी के नशा मा धुत होई के आये अउर घर मा घुस के लड़की साथै छेड़खानी करैं लाग। जबै मैं चिल्लायेंव तौ मुहल्ला के मड़ई बाहर आय। या देख उंई लड़की का छोड़ के भाग गे। रपट लिख गे, पै थाना के पुलिस कारवाही नहीं करिस।
चिल्ला थाना के मुंशी चिन्तामणी बताइस कि उनके रपट लिख गे है। धारा 354 (छेड़खानी) 504 (गाली गलौज) लाग है।
रिपोर्टर: शिवदेवी


text:
जिला चित्रकूट, ब्लाक कर्वी, गांव गढ़ीघाटी। हिंया के पार्वती तीन बरस से मजूरी कइके अपने चार बच्चन का पालत हवै। या कारन वा बहुतै खुश हवै।
पार्वती का कहब हवै कि मनसवा राममिलन का टी.बी. के बीमारी रहै। वहिका बहुतै इलाज करावा गा, पै नींक नहीं भा। यहै से वहिके चार बरस पहिले मउत होइगे। मनसवा के मरैं के बाद खाना खर्चा खातिर परेशानी होत रहै। यहै से मजूरी करब शुरू कइ दीनेंव। काहे से कि खाये का नहीं पूजत रहै। बच्चा चार-चार दिन भूखे रहत रहै।
जबै से मजूरी करैं लागेंव तौ थोइ नून रोटी चलै लाग हवै। अपने हिम्मत से आज बहुतै खुशी मिली हवै। ससुराल वाले भी पूंछै लाग हवै। नहीं तौ पहिले उनका मंूह से बोलै मा परेशानी आवत रहै। आज के जमाने मा अगर अपने लगे रूपिया हवै तौ सबै कउनौ पूंछत हवै। गिरे मड़ई का अउर मड़ई गिरावत हवै। हम जइसे मेहरियन का एक दुसरे से हिम्मत मिलत हवै। मेहरियन का एक दुसरे का हिम्मत दें का चाही। तबहिने आगे कुछ मेहरिया करिहैं।
अपने मा भरोसा राखै
जिला चित्रकूट, ब्लाक कर्वी, गांव गढ़ीघाटी। हिंया के पार्वती तीन बरस से मजूरी कइके अपने चार बच्चन का पालत हवै। या कारन वा बहुतै खुश हवै।